
Experience the difference 

• Alarm Installation 

• Camera Installation 

• Online viewing 

• Monitoring Service 

• Guard Service 

• Patrol Service 

yourjnrotectuyn 

jyartner since 1996 C^ W^^ ^SECUBli X.V* 

We don’t just say it... Phone: (297) 582-7252 

We Guarantee it ! E-mail: insec@setarnet.aw 




Banco Central di Aruba ta presenta resultado 
di encuesta tocante innovación y a conclui cu 

TIN COMPANIA TA INDICA 
CU TIN CIERTO FACTOR CU TA 
AFECTA COMERCIO NA ARUBA 

e.o. administracion gubernamental, 
gastonan di negoshi y financiamento, 
y regulacionnan fiscal y laboral 

Ex empleade di SVb mester paga casi 
300 mil florin den caso di fraude 



RECIENTEMENTE tabatin decision den Corte un 
caso civil di un ex empleado cu a comete un fraude gran- 
di y pa cual el a keda condena pa paga un suma di placa 
basta grandi bek na SVb. 

Ta trata di e empleado di SVb cu tabata encarga pa con- 
trola e grupo di personanan cu tin derecho pa haya pen- 
sioen di viuda y huerfano. Despues cu informacion a 
cuminsa yega na SVb, a haci un investigacion interno 
y riba 25 di mei, 2010 a prohibie entrada na e oficina 
aki pa investiga e iregularidad den caso di un señora. E 
investigacion a duna como resultado e sospecho cu e ex 
empleado aki den cooperacion cu dos of tres otro per- 
sona a paga y cobra pensioen inhustamente. Denuncia a 
wordo haci na september di e aña ey mes pa fraude. 

Di henter e investigacion a saca tres dossier: B; C y D. 
Dia 23 di mei un señora a presenta na SVb cu un apoder- 
acion di su ruman muhe (B) pa atende cu e asunto di 
su pensioen na SVb. Den administracion ta mustra cu 
esaki ta wordo paga, na su adres na New York unda e lo 
ta bibando. Pero e ruman muhe G. ta bisa cu esaki no ta 
cuadra pasobra B nunca a biba na Merca y ta na Santo 
Domingo. E1 a bay bek Santo Domingo pa regla un que 


otro y ora cu el a bolbe bek, el a topa e ex empleado di 
SVB pafo, y kende a atende apesar cu e tin prohibicion 
pa drenta e edificio y cu e ta geschors. Dia 10 di juni 
G. a bolbe SVB y nan a mustre un apoderacion firma 
door di B riba 23 di januari, 2008, dunando permiso pa 
demandado 2 cobra su pensioen p’e. G. a informa SVb 
cu su ruman no a firma e documento ey y nan no con- 
oce demandado 2. Y tampoco e documentonan firma na 
februari, 2010 y diferente peticion pa manda cheque na 
un adres na New York. Desde 2001 un suma di 90.682 
a wordo paga, di cual den e periodo di 2008 pa 2010 
un suma di 23.523 florin a wordo poni riba e cuenta di 
banco di demandado 2; den e periodo di 2001 pa 2007 
a paga via cheque na demandado 2 58.387 florin y via 
cheque na demandado 3 e suma di 8.772 florin. 

E ex empleado di SVb a trata di defende su mes bisando 
cu e no tabata sa cu e apoderacionnan no tabata cuadra. 
E ta bisa cu aparentemente tin un palabracion cu despues 
di kita un comision pa demandado 2, e resto di placa ta 
wordo paga na G. of B. Den e investigacion no a sali na 
cla cu tin un prueba di bida cu a wordo entrega door di B. 
Pa e ex empleado no tabatin motibo di desconfiansa y e 

ta haya e impresion cu demandado 2 
y e otronan kier tira e culpa riba dje. 
Pero e mes a bruha cos pasobra den 
un declaracion cu el a duna ta papia 
cu demandado 2 ta cobra e placa y ta 
hibe personalmente pa B Santo Do- 
mingo of ta mande via koerier. Pero 
demandado 2 y 3 ta bisa cu despues 
cu nan a cobra e placa, mester a en- 
trega esaki na e ex empleado di SVb. 
Den e caso B corte a conclui cu e 
ex empleado di SVb a acorda pago 
di e pensioen na B., sin cu e tabatin 
derecho riba dje y bou di circunstan- 
cianan cu ta mustra riba fraude. Corte 
ta tene e ex exempleado responsabel 
pa motibo cu e tabata e persona cu 
mester a controla si e peticion pa 
pensioen ta na su luga. Corte ta con- 
venci cu di e ultimo placa cu a wordo 
paga supuestamente na B., el a pro- 
becha di dje. Corte ta haya cu e mes- 
ter wordo condena pa paga e suma di 
pensioen paga inhustamente na B., 
cual ta 187.247 florin mas 8.772 cu 
ta yega un total di 196.019 florin. 

E otro dos demandadonan Corte no 
a tene nan responsabel, pasobra nan 
no por a sospecha cu tin algo straño. 
Nan a haci un fabor, a cambio di un 
comision, cu no tabata extremada- 
mente halto pa sospecha algo, y esaki 


no ta algo straño. Mas si nan a haya 
e peticion aki for di un empleado di 
SVB (e tempo aya) pa haci e cobran- 
sa cu un apoderacion cu nan no taba- 
ta sa of por a sospecha cu tabata fal- 
so. Aunke cu nan mester tabata mas 
critico, Corte ta bisa cu na paisnan 
di Latino America hopi hende no ta 
confia nan placa na banco. Pesey no 
ta haya nan responsabel di a actua 
inhusto pa cu SVb. 

CASOC 

Señora C., a haya ultimo biaha su 
pensioen na 1979. Na final di e aña ey 
su dossier a wordo desactiva. Riba 25 
di april, 2001, pues 22 aña despues, 
e dossier di señora C. a wordo activa 
atrobe door di e empleado en cues- 
tion di SVb. Esaki pasobra deman- 
dado 2 a presenta cu un apoderacion 
di C., for di Republica Dominicana. 
E1 a bini cu diferente documento di 
un notario publico di New York, cu 
adres verifica di C. na Brooklyn. Den 
e diferente casonan a uza Notario 
pero e documentonan no ta mescos 
y adres cu ta wordo duna di Notario, 
no a wordo haya registra. Y e firman- 
an den e diferente casonan ta hopi 
similar na otro. Pa colmo un di e ad- 
resnan duna den e caso di Señora C. 
tambe ta adres di señora D., viuda di 
M cu SVb ta bisa cu dem=n e caso 
ey tambe tabatin fraude. A para e 
pensioen cu tabata wordo paga na C., 
na inicio di e investigacion y a pensa 
cu e “victima” lo a tuma contacto cu 
nan, pero esaki no a sosode. 

E ex empleado no por a splica pakico 
a reactiva e pago di pensioen na se- 
ñora C., despues di 22 aña. Deman- 
dado 2 a bisa cu e no conoce C., y el 
a actua solamente riba instruccion di 
e ex empleado di SVb, a cambio di 
cual el a haya un comision di e suma 
cu e tabata cobra y entrega na e ex 


empleado. Ademas remarcabel ta cu 
den e caso di señora C y B., a haci 
uzo di e mesun “notario”. 

Den e caso di viuda di M., tabata 
pague te cu 2001 cu cheque den es- 
tranheria, pero Corte ta bisa esaki no 
ta cuadra. Tin cheque paga na e em- 
pleado aki pa e persona cu ta data di 
1998. Pues e empleado di SVb mes 
tabata cobra e placa pa e viuda di M. 
Pa esaki tin un carta di apoderacion 
cu ta data 30 di december, 1999. Y 
esaki a wordo traha na Santo Domin- 
go. Te na 2007 SVb a descubri esaki 
y a inform’e cu e ta un conflicto di in- 
teres cu e mes ta cobra e pensioen pa 
e señora. Aki a bini un cambio unda 
cu a cuminsa uza demandadonan 2 y 
4 (desde februari 2010). Den e caso 
aki tambe a haci uzo di e mesun “no- 
tario”. Den e caso aki tambe ora cu a 
stop cu e pago di pensioen, e persona 
no a haci reclamo. 

E ariba menciona ta lanta e pregunta 
si e viuda di M., tin derecho riba e 
pensioen of si e mes a pidi pa e pen- 
sioen y a manda e documentonan en 
cuestion pa SVb. A conclui cu e ex 
empleado di SVb a tuma e placa y no 
tin prueba cu el a entrega esaki na vi- 
uda di M., of si e persona aki berdad 
tabatin derecho pa haya e placa ey. 
Den e caso aki tambe a responsabi- 
lisa e ex empleado pa e daño material 
cu SVb a sufri. E suma en cuestion ta 
92.157 florin. 

Resumiendo Corte a condena e ex 
empleado pa paga na SVb un suma 
di 279.842 florin mas e interest le- 
geal desde 11 di september, 2015, te 
dia cu e suma keda completamente 
paga. Tambe e mester paga na SVb 
un suma di 4.500 florin di incasso 
kosten. Gastonan di procedura cu 
ta 2830 florin mas 196,65 florin 
y 9 mil di Abogado tambe mester 
wordo paga door di e ex empleado. 

Banco Central di Aruba ta presenta resultado di encuesto tocante innovoción y a conclui cu 

Tin compania ta indica cu tin cierto factor cu ta afecta comercio na Aruba 

e.o. adminisfracion gubernamenfal, gasfonan di negoshi y financiamenfo, y regulacionnan fiscal y laboral 



DURANTE un tayer cu a tuma lugar recientemente, 
Banco Central di Aruba (BCA) a presenta e resultadonan 
preliminario di e encuesta den contexto di “ Isla Innova- 
tivo” pa diferente stakeholder. 

E obhetivo principal di e encuesta tabata pa haya un bista 
mas claro riba e estado di innovacion den nos economia 
y pa conseha riba maneho p’asina stimula tranformacion 
digital y un crecemento inclusivo. 

Basa riba mas cu 150 contesta di ehecutivo y entrepre- 
neurnan den diferente area, e resultado ta indica cu in- 
novacion y transformacion digital ta sumamente impor- 
tante pa e desaroyo y prosperidad di nos isla. 

E perspectiva economico ta cautelosamente optimista, 
cu 52% di e encuestadonan anticipando un crecemento 
economico den e proximo 12 luna. 

Sinembargo, 25% di e encuestadonan ta di opinion cu e 
actividadnan economico lo keda tranca. 

Companianan ta indica cu tin cierto factor cu ta afecta 
comercio na Aruba. Esaki ta inclui administracion guber- 
namental, gastonan di negoshi y financiamento, y regu- 
lacionnan fiscal y laboral. 

Mas cu 80% di e respondentenan ta mira e administra- 
cion gubernamental como e reto mas grandi, y e mesun 


cantidad ta haya cu e haltura di belasting ta limita nan 
inversionnan. 

Menos di 20% ta experencia e maneho di finansa publi- 
co y e proceduranan Duanero relaciona cu importacion y 
exportacion di bienes como eficiente. 

Solamente 3 den cada 10 compania ta mira aceso na cap- 
ital y cuminsando un negoshi como facil. Asina por con- 
clui cu mayoria di nos empresanan na Aruba ta enfrenta 
retonan financiero ora nan purba mehora nan eficiencia 
y expande nan negoshi. 

Durante e tayer di innovacion, e reto y cambionan nece- 
sario pa mehora innovacion social tabata e topiconan 
mas debati. 

Euera di tecnologia, a enfoca riba e necesidad pa con- 
fiansa, transparencia y persistencia p’asina transforma 
Aruba su economia na un manera sostenibel y inclusivo. 
BCA ta gradici tur participante pa nan contribucion vali- 
oso. Na comienso di aña aki, lo organisa mas tayer di in- 
novacion pa diferente stakeholder y a base di e contribu- 
cionnan ricibi, lo crea un vision pa cu futuro innovacion, 
con por logra esaki. 

Por pasa busca e pakete 2018 di belasting 

Mester acudi personalmente 


DEPARTAMENTO 

di Impuesto ta recor- 
da su clientenan di 
loonbelasting, BBO/ 
BAZy toeristenheff- 
ing, speelvergunning- 
srecht, bijzondere be- 
lasting verblijf (BBV) 
y bijzondere belast- 
ing op verhuurauto’s 
en verhuurmotorfi- 
etsen (BBVAM), cu 
por pasa busca e pa- 
kete cu ta contene 


e formularionan di 
declaracion pa aña 
2018. 

Pa cada tipo di be- 
lasting menciona lo 
otorga 1 pakete cu 
ta contene 12 for- 
mulario di declara- 
cion. Solamente e 
paketenan di loon- 
belasting ta contene 
12 formulario di de- 
claracion hunto cu 1 


formulario di ‘Verza- 
melloonstaat’, 1 for- 
mulario di ‘Verzamel- 
staat opgaaf derden’, 
1 Werknemersverk- 
laring, 1 Loonopgaaf 
y 1 Opgaaf derden. 
Por busca e pak- 
etenan na e edificio 
anexo di oficina prin- 
cipal na Camacuri, 
na e local banda di 
unda ta busca plach’i 
number di auto. Mes- 


ter drenta na porta 
number 4. E orario di 
servicio ta: 8:00 am - 
4:30 pm. 

Alabes ta conseha tur 
cliente pa bin cu e 
persoonsnummer di e 
empresa. Esaki ta pa 
facilita cu e proceso 
di entregamento di e 
pakete na e cliente ta 
bay mas lihe. 

E conseheronan fiscal 


por manda un lista di 
nan clientenan via 
e-mail: pakket@im- 
puesto.aw 

E conseheronan lo 
mester trece un car- 
ta di apoderacion di 
cada un di nan clien- 
tenan na momento di 
busca e paketenan. 
Pae clientenan (nobo) 
cu no a registra ainda 
sea pa loonbelasting, 
BBO/BAZV Toeris- 
tenheffing, Speelver- 
gunningsrecht, BBV 
y/of BBVAM, ta bay 
un apelacion pa pasa 
na oficina di Depar- 
tamento di Impuesto 
mas pronto posibel 
pa cuminsa cu e pro- 
ceso di registracion. 

Departamento di 
Impuesto ta haci un 
apelacion na tur cli- 
ente y consehero pa 
no warda te na ultimo 
momento, debi cu es- 
aki por trece un fluho 
di cliente enorme, cu 
ta causa cu e tempo 
di espera ta bira mas 
largo. E fecha final pa 
haci e declaracion y 
pago di luna di janu- 
ari 2018 ta 15 di feb- 
ruari 2018. 

Gerencia di Departa- 
mento di Impuesto 3 
di januari 2018 

A entrega "Assessment Report" cu ideanan 
pa mercadea compleho deportivo 

Fundacion Lotto pa Deporte a celebra cerannento di aña cu ASU 



FUNDACION Lotto pa Deporte 
y Aruba Sport Unie a bin hunto pa 
celebra clausura di aña 2017. N’e cel- 
ebracion aki a conta cu e presencia 
di algun federacion y asina a cende e 
pagara pa bisa e aña ayo. 

Tur esnan cu tabata presente a dis- 
fruta di un atardi ameno, unda a 
come, bebe y recorda con aña 2017 a 
bay. Tambe Fundacion Lotto pa De- 
porte a entrega Aruba Sport Unie un 
‘Assessment Report” di PriceWater- 
houseCoopers. 

Fundacion Lotto pa Deporte tabata 
presente n’e seramento di aña di Aru- 
ba Sport Unie (ASU), unda cu nan a 
presencia e tiramento di pagara y a 
disfruta hunto cu tur esnan presente 
di e cantica di Dande. 

Director di Fundacion Lotto pa De- 
porte, mr. Di-Stefano Wernet RA, a 
expresa di a mira aña 2017 uno hopi 
positivo y p’e aña 2018 nan lo sigui 
traha p’e bienestar di e mundo di de- 
porte di Aruba. FLpD tabatin un bon 
cooperacion cu ASU, unda cu nan a 
verf e edificio y pone airco tambe. 

Nan a entrega e raport di PriceWater- 
houseCooper (PWC) na Presidente 
di ASU. E1 a expresa cu e raport ta 
ensera con pa haci mas uzo di e com- 


m 



pleho deportivo y con pa atrae mas 
fanatico den e lugarnan aki. 

Tambe con pa haci mercadeo y gana 
cierto placa den e compleho deport- 
ivo pa yuda den aporte di contribu- 
cion pa gastonan di mantencion. Asi- 
na aki por haya otro mercadeo y ta 
baha e huur di e compleho deportivo 
pa yuda deporte bay dilanti. 

Gerald Franca, Presidente di ASU 
y Piscina Olimpico, a indica cu aña 
2017 tabata uno fructifero, di cual 
esaki tabata uno bon. Tur esaki a bin 
pa motibo di e parti cooperativo cu 
ASU a haya for di FLpD, special- 
mente p’e edificio di Centro Deport- 
ivo Betico Croes tabata tremendo. 
ASU a cuminsa verf e edificio parti 
paden, unda cu nan a cumpra 2 airco 
nobo di cual hopi hende tabata keha 
di calor. 

“E cooperacion cu nos a haya di nan 
tabata tremendo. E trabounan ta 
sigui y e cooperacion cu nos a haya 
pa parti di piscina ta mescos”, asina 
Gerald Eranca a expresa. 

Dentro di 2 pa 3 siman e construc- 
cion p’e piscina lo ta tumando lugar, 
cual EEpD a pone e placa disponibel 
pa bay via e organisacion p’e piscina. 
ASU ta spera cu e piscina lo keda 
manera nan ta desea y di e forma 



mas optimo, cumpliendo cu e necesi- 
dadnan di Eederacion Internacional 
di Natacion (EINA). 

Gerald Eranca a expresa cu nan ta 
ricibi subsidio pa haci curso y tambe 
nan no ta cobra federacionnan, paso- 
bra EEpD ta pone e placa disponibel. 

E miembro di e fundacion mes ta 
dicta e curso, di cual e Presidente 
di Piscina Olimpico ta percura pa 
conscientisa e federacionnan riba e 
importancia di comunicacion cu ta 
existi entre e directiva, entre mayor, 
entre coachnan, atleta y fanaticonan. 

Ta hopi importante pa sa cua t’e 
canalnan pa uza y con pa yega n’e 
fanaticonan directamente ora tin un 
actividad andando. 

Por tin diferente actividad andando 
y e federacionnan no tin e fondo pa 
promove algo hopi grandi, pero ta 
trece esaki na conocemento di e pu- 
blico general cu ta haci uzo di e fac- 
ilidadnan. 

“Mi ta gradici Lotto p’esey pasobra 
nan ta constantemente mi tras pa 
dicta e curso aki”, asina el a expresa. 
ASU lo sigui acerca e federacionnan 
pa yuda nan den e preparacion den e 
area mercadeo, asina Gerald Eranca a 
expresa. 

Tanten cu no tin vacatura 

No ta papia di un Aite Comisarie nobo 




ISLOOKINGFOR: 


SALES MANAGER 


REOUIREMENTS: 

• Minimum 5 years of experience in Sales & Tourism 

• Strong written and oral proficiency in English & Spanish is required 

• Experience in managing a team of sales agents 

• Ability to set sales goals to empower sales team and provide OTJ training 

• Ability to develop and implement effective sales strategies 

• Ability to plan and direct staffing, training and performance 
evaluations to develop and improve sales and service 

• A commitment to excellence in customer service is essential 

• Excellent Organizational and multitasking skills 

• Strong problem-solving and decision-making skills 

• Responsible, energetic and self-motivated 

• Flexible working hours - including weekends & holidays 


OFFER: 


• Competitive wages based on experience 

• A pleasant working environment 

• A great opportunity to develop your skills 


Applicants must have a valid work permit 
Please send your resume to: 
Dylan.Molina@Pelican-Aruba.com 


“NO tin un decision ainda, pasobra te ainda no tin un vacatu- 
ra”, asina Minister di Husticia, mr. Andin Biklcer a reacciona riba 
nos pregunta, si ya caba tin decision, kende lo bira e proximo Alto 
Comisario, reemplasando asina mr. Dolfi Richardson, kende kier 
cumpli cu otro reto. 

Di acuerdo cu Minister mr. Andin Bikker, dia 5 di september ul- 
timo, berdad Conseho di Minister di AVP a tuma un decision, cu 
nunca a keda formalisa y no a keda otro, di busca un conseho na 
Departamento di Recurso Humano. 

E conseho ey ainda no t’aden, segun Bikker. E departamento cu 
Gobierno di AVP lo of kier a crea pa salida di Alto Comisario Dolfi 
Ricardson, ta uno pa oficina di Interpol y Combatimento di Teroris- 
mo. Crea un Departamento nobo, legalmente ta rekeri un cantidad 
di rekisito, prome di keda oficialisa. Tanten cu e no ta oficial, no por 
plaats Dolfi Richardson tampoco, y como tal ta dificil pa papia cu 
tin un vacatura, cu manera menciona no tin. 

Por lo pronto Dolfi Richardson lo keda Alto Comisario. Berdad cu 
aña pasa, Minister Andin Bikker a participa di e intencionnan di 
Dolfi Richardson, y na tal ocasion el a bisa berdad cu si yega asina 
leu, e lo por institui un Management Team, pero ningun dia e no a 
menciona nomber. Riba esaki tambe el a pidi Recurso Humano pa 
duna un conseho pa sa mas con e procedura tabata pa haya un Alto 
Comisario y e conseho aki tampoco a drenta. 

Maske cu Minister Bikker no a menciona ningun nomber, hecho 
ta cu ultimo dianan, por a tende un cantidad di nomber di kend- 
enan lo forma parti di e Management Team, cu lo ser encabesa pa 
Comisario Trudy Hassell, kende ta hayando basta resistencia, di 
abogado, mr. Milko Baez y mr. Sharine Luydens, actual Director 
di Censo y Registro Civil, e dos ultimonan tabata forma parti di 
Cuerpo di Polis. 

E siman aki, a habri y por a tende cu e miho candidato pa bira Alto 
Comisario ta casa di Dolfi Richardson, esta Jeanette Richardson 
Baars, kende tin management skills. 

Riba e remarcanan aki, Minister Andin Bikker a ripiti, nada di esaki 
ta berdad, pasobra tanten cu no tin vacatura, no por discuti nada. 
Ademas ora di tuma un decision al respecto, no ta su so lo tum’e, 
pero hunto cu Minister di Asuntonan General, mr. Evelyn Wever 
Croes. T’asina leu nan no ta ainda, pasobra manera Minister Andin 
Bikker a bin ta reitera, “No tin vacatura y tanten cu no tin vacatura, 
no por discuti nombramento di un Alto Comisario nobo”. 

Den poco tempo Minister Bikker lo bay institui un 
organo di conseho pa cu seguridad di nos pais 



DEPARTAMENTONAN cu ta 

cay bou di Ministerio di Husticia lo 
haya tur atencion, segun Minister 
Bikker a duna di conoce durante su 
prome conferencia di prensa pa aña 
2018, cu a tuma lugar diaranson 
mainta. 

Ta trata di cuerpo policial, academia 
di polis y varios di e diensten nan cu 
ta cay bou di e departamentonan en- 
carga pa mantene orden publico y se- 
guridad. 


Diarason mainta Minister di Husti- 
cia tabata na academia di polis y ta 
tende preocupacion cu no tin uni- 
form, no tin materialnan basico pa 
e polis por eherce su trabao. E parti 
aki, e mandatario a constata den me- 
nos di un luna cu e ta den Gobierno. 


Por bisa riba tur nivel den diferente 
departamento tin e problematica aki 
y ta stroba pa nan por haci nan tra- 
bou debidamente. 

Mirando cu ta bay saca presupuesto 
2018, pa Ministerio di Husticia ur- 
gentemente y diligentemente mester 
atende cu e falta di material. 

Minister Bikker a menciona tambe, 
cu e siman aki lo institui un comision 
cu basicamente lo bay ta un organo 
consultativo pa loke ta trata seguri- 
dad, prevencion y combatimento di 
criminalidad. Por a constata cu prac- 
ticamente riba tur nivel tin diferente 
organo cu ta duna conseho na Go- 
bierno y na Ministernan, y no por a 
constata un organo di seguridad pa 
ta trata e preocupacion number uno 
di pais Aruba, cu ta e aspecto di se- 
guridad. 

E organo di conseho mester dedica 
atencion ‘full time’ na formula con- 
sehonan pa mehora e seguridad y 
prevencion pa loke ta trata criminali- 
dad. 


Slachtofferhulp, awor aki tin sra. Ro- 
driguez, un persona cu practicamente 
su so ta draai wardanan di 24/7 du- 
nando asistencia. 

Segun Minister Bikker, e ta hopi 
gradici na dje pasobra den tur e caso- 
nan el a duna atencion, entre otro n’e 
pareha turista. 

Desde cu e noticia di e atraco a dren- 
ta, Minister Bikker a bay Eerste Hulp 
y a keda te den oranan di anochi cu 
e pareha, pa duna nan tur atencion. 
E mandatario a bisa e pareha, cu e 
caso di nan no ta usual y ta algo in- 
deseabel pa isla di Aruba. Tambe a 
pidi e pareha disculpa den nomber di 
pais Aruba pa cu e suceso y cu e tin 
contacto constante cu nan. 

E pareha a keda sumamente agradeci 
y na mes momento ta gradici nan 
tambe, pasobra bou di circumstanci- 
anan sumamente dificil, e pareha a 
mustra comprension y a keda cu un 
bon imagen di nos isla. Esaki sigura- 
mente ta algo di aprecia, segun Min- 
ister di Husticia, mr. Andin Bildcer 
aduna di conoce. 


Conocido pediatra, dr. Roberto B. Bryson a fayece 



DESPUES di tabata algun dia caba 
malo, ayera mainta Todopoderoso, a 
manda yama e conocido pediatra, dr. 
Roberto B. Bryson pa bin den su Re- 
ino. 

Pa hopi aña dr.Bryson a haci su tra- 
bao como pediatra y asina a sa di 
gana masha stimacion di su pacien- 
tenan. 

Dr. Roberto B. Bryson tambe a bira 
conoci pa un bon miembro di Aruba 


Rotary Club, unda tur aña, ora di Ei- 
esta Rotaria e ta bende su buki rifa, 
specialmente sinta na Ling & Sons. 
Dr. Bryson a nace na Aruba dia 23 
di october 1941 y a laga e mundo 
aki, na edad di 76 aña pa uni su mes 
cu su señora, kende tambe a muri al- 
gun tempo atras. 

Nos mas sincero condolencia ta bay 
na famia di dr.Roberto B. Bryson. 
Cu e sosega den braza di Señor. 

Lider di fraccion di MEP Rocco Tjon cu un apelacion: 

Tin cu stop di ta partidista, ban traha cu 
un politica madura y responsabel 



DURANTE rueda di prensa di frac- 
cion di MEP diaranson ultimo, lider 
di fraccion di MEP, sr. Rocco Tjon a 
elabora riba e tema di entrega di car- 
tanan di retiro, cu a wordo efectua 
dia 29 di december. 

Ex Prome Minister, mr. Mike Eman a 
dicidi di ataca miebronan di Gabinete 
Wever-Croes y Directora di DRH, 
acusando nan di ta culpable di “kita 
pan for di mama y tata di famia”. 

Loke ta hopi facil di remarca, ta cu 
enbes di responsabilisa su mes p’e 
mal maneho den varios area, hopi ev- 
idente p.e. den e crisis financiero cu 
Aruba a keda aden despues di Gabi- 
nete Eman II, t’e no ta argumenta e 
dicon no a percura pa sigi e proce- 
duranan stipula segun ley pa loke ta 
trata duna contract of “benoeming” 
den e aparato di Gobierno, sea de- 
partamento, ministerio of insituto. 

Sr. Tjon ta sigi bisa cu enbes di culpa 
otro y ta partidista, tin cu djis com- 
pronde y conforma cu loke ta stipula 
den ley y e proceduranan cu semper 
a wordo usa den e casonan aki. 

E1 a trece dilanti cu den inicio di 


Gabinete Eman I den 2009, e me- 
sun procedura a wordo usa, unda cu 
a termina contrato di varios persona 
y e ambtenaarnan cu tabata “ter be- 
schikking” a wordo manda bek na 
departamento di unda nan a wordo 
haci disponibel pa traha pa un min- 
isterio. 

E ora loke nos ta mira aworaki ta un 
procedura cu a wordo usa durante 
varios Gobierno den nan terminonan 
di gobernacion. 

Loke si ta peculiar, ta cu na 2009, 
Hefe di Serlimar y KIA a wordo man- 
da cas dor di sr. Mike Eman, den un 
señal claro di persecucion politico. 

Sr. Rocco Tjon a sigi splica kico t’e 
proceduranan corecto pa loke ta tra- 
ta duna contract y benoeming haci 
durante unda e Gobierno ta “demis- 
ionario”. 

A urgi prensa tambe pa informa nan 
mes bon tocante e tema aki tambe, 
p’asina evita duna informacion incor- 
ecto of conta storia ficticio traha dor 
di partido di AVP y informa pueblo 
di Aruba den un manera honesto y 
corecto. 

E ser humano ta central pa Gobierno 
Wever-Croes, pero esey no kiermen 
cu ta sigi laga personanan aprobecha 
di e actonan iresponsabel di e Gobi- 
erno anterior. 

Por ultimo, sr. Tjon a trece dilanti 
un peticion cu el a haci na Prome 
Minisiter Wever-Croes, pa wak 
p’esnan (kader personeel) ta cumpli 
cu e rekisitonan y a pasa un proce- 


dura di solicitud, apesar cu Gabinete 
saliente a actua contra procedura 
nan, por kisas tog haya e oportuni- 
dad di keda na trabou si e hefe di 
departamento ta haya esaki bon p’e 
departamento en cuestion. 

Pueblo mester tene den cuenta cu 
tin hopi diferente aspecto cu mester 
wordo cumpli cu nan p’asina segun 
ley y procedura, por nombra un per- 
sona pa un posicion den un departa- 
mento. Puera di e rekisito di exper- 
encia y estudio, e vacatura mester ta 
disponibel, mester tin un begroting 
p’e posicion y haya positieve advies 
di DRH. 

E no ta un secreto cu den varios de- 
partamento ta haci falta di hende- 
nan capacita y studia cu por haci e 
trabou debidamente, enbes di djis 
wordo poni eynan dor di “vriendjes 
politiek”. 

Hopi di nos “Young Professionals” ta 
prefera bay traha den sector priva of 
keda afo unda nan a studia, dor cu 
no por haya trabou den Gobierno pa 
motibo di maneho iresponsabel. 

Segun Rocco Tjon, e yega ora di sigui 
padilanti cu un politica madura, in- 
tegro y honesto, unda cu ta trata tur 
persona igual, unda cada person ta 
haya e mesun posibildad di trabou. 
Sr. Tjon ta enfastisa cu tin cu respeta 
e departamento y instutonan, yudan- 
do nan haya hende cu enberdad ta 
capas y por haci nan funcion. Asina 
ki so por sigi cu e desaroyo positivo 
di nos pais Aruba. 

Segun Prome Minister Wever-Croes 

Gobierno di Aruba a pidi Hulanda 
espacio pa yega na un surplus financiero 

NO ta algo desconoci cu e Gobierno di Gabinete Wever-Croes 
a haya un situacion financiero di Pais Aruba bastante malo laga 
atras pa e gobierno saliente. Den cuadra cu esaki, Gobierno di 
Aruba a pidi Hulanda un espacio pa yega na un plan cu Aruba por 
carga. Segun e ley di CAFT, e aña aki nos mester tin un surplus 
riba presupuesto di 25 miyon florin. Sinembargo e cifranan real 
ta mustra un deficit di 170 miyon florin. Esaki ta un diferencia di 
195 miyon cu ta mustra imposibel of difisil pa yega na e surplus 
cu e ley ta permiti. Prome Minister Sra. Evelyn Wever-Croes a 
elabora ariba esaki bisando: 

“Una bes cu gobierno a wordo confronta cu e cifranan real cu nada 
of no mucho por wordo cambia na nan mas, a duna nos e opcion 
pa dicidi pa acudi cerca Hulanda pa pidi un espacio pa asina por 
presenta un plan alternativo con nos por yega na un termino mas 
largo pa yega na e surplus financiero. E intencion ta cu den e plan 
aki nos ta presenta e pakete di desicionnan cu ta wordo haci pa 
baha gastonan di gobierno, pa aumenta entradanan di gobierno 
y crea espacio pa inverti den desaroyo economico, den cuido di 
salud, den enseñansa, den combati problemanan social entre otro 
cosnan cu mester haya atencion di gobierno. 

Esaki ta un plan cu gobiemo ta trahando 
riba djey unabes esaki keda cla, lo bay 
Hulanda payega na un compromisoy of 
acuerdo cu gobiemo di Hulanda pa asina 
aunke cu esaki no ta den e cuadro di e ley di 
CAFT, nan permiti gobiemo di Amba un 
poco mas tempo pa bin “back on track”, 
sabiendo cu awo aki nos no ta den e direccion 
corecto teniendo un deficit asina halto. 

E fecha di e biahe pa Hulanda no ta conoci ainda pero si tin pa- 
labracionnan cu pa fin di luna lo informa CAET riba e plan aki 
pero e deseo ta keda pa prome cu esaki discuti’e cu Gobierno di 
Hulanda teniendo na cuenta e supervision financiero cu Aruba 
ta aden desde 2014 cu a haya CAET, no por tuma e tipo di disi- 
cionnan aki mas sin consulta y haya aprobacion di Hulanda y 
ohala cu e espacio cu Hulanda duna nos por ta suficiente pa sanea 
e situacion financiero”. 

Fraccion AVP 

"E hende ta central" pero ta manda 200 tata y mama di famia cas 



Berd’e ta! 


MINISTER Presidente Evelyne 
Wever Croes den su prome discurso 
como hefe di gobierno POR-MEP- 
RED, a informa cu pa su gabinete di 
coalicion, e “hende lo ta central” y 
cu su gobierno lo haci tur esfuerso pa 
haci bida di cada ciudadano uno mas 
trankilo y prospero. 

Sinembargo net prome cu aña 2017 
a termina, su gobierno a tuma e deci- 
sion di manda 200 trahado di gobi- 
erno, cas cu nan retiro y sin perspec- 
tiva pa habri e aña nobo di 2018. 
Segun gobierno di Premier Wever 
Croes, hustificacion di retiro di e 
grupo aki ta pa e hecho cu nan tur lo 
ta coordinador di ex Prome Minister 


Mike Eman, y aki un biaha mas MEP 
ta demostra e mesun mentalidad cu e 
partido a mustra na 2001 ora cu el a 
haya mayoria pa goberna e pais, ora 
cu a manda mas cu 400 persona cas. 
Un di e puntonan cardinal cu trata- 
donan internacional a fiha den nan 
acuerdonan firma pa cantidad di 
pais rond mundo, entre nan Hulan- 
da, ta mustra cu ningun ser humano 
mester wordo discrimina pa nan rasa, 
nan sexo, nan religion of vocacion 
politico. 

Gobierno di AVP cu a tuma mando 
na 2009, nunca a bay tras di hende- 
nan cu ta di un of otro partido ya cu 
semper e vision di e partido berde, 
tabata di respeta derecho di tur per- 
sona di tin un entrada tur fin di luna 
pa asina atende cu interesnan diario 
di nan famia. 

Ta facil pinta e trahadonan aki como 
coordinadornan di Mike Eman, pero 
humanamente esaki ta un inhusticia 
di marca mayor y cu no ta soluciona 
ningun problema social of politico, 
pero si ta crea un situacion suma- 
mente precario pa e 200 trahadonan 
aki y nan famia. 

No ta nada straño e forma di 
procede aki di partido MEP, 
ya cu apesar cu Prome Min- 
ister Wever Croes ta bisa cu 
su gobierno tin e ser humano 
central, e partido semper a 
fiha e regla cu a bira popular 
pa su ex lider Nelson Oduber, 
kende a bisa cu “campaña ta 
un cos, goberna ta otro cos.” 
Un decision sumamente dras- 
tico y cu ta crea problema pa 
hopi famia, pa hopi hoben y 
muchanan chikito, cu no a 


spera un cambio di aña di e sistema 
ald y cu awor ta para dilanti retonan 
grandi pa mira con nan lo sigui di- 
lanti sin entrada tur fin di luna. 

Tur esaki pa motibo cu na prome 
luga mester a crea cupo di trabou pa 
cumpli cu promesanan haci na vota- 
donan, pa cumpli cu promesanan 
haci durante di campaña electoral 
y cu awor tin cu wordo recompensa 
riba custia di 200 famia Arubiano. 

Eo tabata na su luga pa durante di 
su discurso y mensahe na pueblo di 
Aruba despues di a huramenta, cu 
Premier Wever Croes a anuncia me- 
sora cu nan lo manda tur hende cu 
nan ta kere ta AVP cas ya cu e ora e 
hendenan aki lo no a carga speransa 
cu nan lo sigui gosa di un entrada tur 
fin di luna. 

Gabinete Mike Eman 1 y 11 nunca a 
kere den e mentalidad destructivo y 
negativo aki, ya cu sea trahadonan a 
vota pa MEP of cualkier otro parti- 
do, esaki ta nan derecho sagrado y cu 
nan no por wordo castiga pa motibo 
cu nan a sostene un otro partido. 

E decision aki ta habri caminda pa 
pueblo cera conoci cu e mentalidad 
y vision di un gobierno cu ya caba no 
por ni respeta su propio pensamento 
of vision, cu ta bay over na destrui 
tur hende of instancia cu no a sos- 
tene e tras partidonan cu ta forma 
parti di e coalicion actual. 

E agresion laboral y social aki ta 
manera un anticipacion pa loke 
pueblo pos spera den futuro di un 
gobierno cu ainda no sa kico pa haci, 
no sa kico nan tin cu goberna e pais y 
ta bay over na comete e tipo di abuso 
ald, cu mester wordo condena severa- 
mente. 

Parlamentario Endy Croes (MEP) a confirma cu 

Carta a sali pa Minister Otmar Oduber cu 
"SMus" di presunto corupcion di tereno 



MANERA aña a habri trabounan ta continua. Segun 
Parlamentario Endy Croes (MEP) cu pueblo a scoge nan 
pa haci hopi trabou. Bishitando cas pa cas durante cam- 
paña algo cu tabata biba hopi den nos comunidad t’e 
hecho cu tin un famia aki na Aruba cu a “wheel and 
deal” cu patrimonio di pueblo esta cu tereno. 

Tin indicacionnan fuerte cu for di kantoor di Minister 
anterior, esta “Benny” Sevinger tabatin dealnan ta tuma 
lugar cu opcion riba tereno cual via entre otro Eeoncita 
Arends, kende a lanta diferente NV usando “amiga” of 
famia pa lanta NV y bende e terenonan aki pa hopi placa. 


Tin hopi documento cu ta incrimina esnan cu a participa 
den e tipo di corupcionnan aki pa enrikece nan mes cu 
patrimonio di pueblo. 

Di esnan den kantoor te n’esnan cu a “front” pa haci e 
benta. OM lo mester investiga y determina kende tur lo a 
ricibi pago den e dealnan miyonario cu tereno di pueblo. 
OM lo determina tambe al respecto e hecho castigabel 
p’asina husticia por prevalece. 

E asunto di tereno aki ta mustra di lo bay tin un rabo 
hopi largo. Den 2018 lo bay ta hopi skerpi riba asunto di 
tereno aki pasobra pueblo kier un claridad. 

P’e motibonan aki Parlamentario Endy Croes uzando 
su derecho como Parlamentario mediante Artikel 59 di 
Reglament van Orde y Staats Regeling a dirigi su prome 
carta den 2018 pa Minister di Infrastructura Otmar 
Oduber pa por pone nan mes altanto di e ultimo desar- 
oyonan al respecto esaki. 

Segun Parlamentario Endy Croes tin mas carta lo sali e 
siman aki ainda cu diferente pregunta na otro Minister- 
nan di Coalicion actuando conforme deseo di pueblo pa 
por informa pueblo cu e berdad. 



BICIBI 
AWEMAINTA 
TIJB DU DEN 

Patruya a topa cu auto den Dakota cu tabata cla pa wordo horta 




DIARAN S ON marduga 

polis a topa durante patruya 
un stationwagon, e tabata 
porta habri. Momento cu a 
bay control’e nan a nota cu e 
dashboard a wordo desman- 
tela. Polisnan a logra frustra e 
ladronnan di bay cu e auto. 
Lamentablemente no a logra 
haya esnan responsabel. 


Kiebro den establecimento na Havenstraat 

DIARANSON marduga polis a bay 
patras di Royal Plaza, caminda kiebro a 
tuma luga na un establecimento. 

Na yegada di e establecimento yama 
Railway Foodmart, polisnan a constata 
cu ladronnan a forsa e porta di hero. 
Despues a kibra e glas y drenta horta. 
Havenstraat y vecindario ta keda un 
area vulnerabel pa tipo di actividadnan 



Chauffeur cansa a para banda 
di caminda pa descansa 

DIADOMINGO den oranan di madruga, casi mainta, 
Central ta manda patruya di Santa Cruz na Paradera, di- 
lanti di Burger King, pa un homber kende tabata drumi 
den un van blanco. 

E polis a mira e van Hyundai H-1 den e Drive Thru di 
Burger King staciona. Ora cu polis a bay wak, e chauffeur 
tabata morto na soño. Una bes cu polis a lant’e, el a in- 
dica cu e yama A. y a bisa cu e tabata hopi cansa. 

Door di esey el a dicidi pa para un banda di caminda, y 
drumi den e auto, pa despues, na un manera sigur, e sigui 
su caminda pa cas. A. na e momento ey tabata apto pa 
por core bay. Door di esey polis a dicidi di core su tras pa 
mira con e ta core. E tabata core bon y a yega su cas sigur. 
Central a wordo poni na altura. 


Bou di menasQ a horta auto di hoben 

DIA2 di januari den oranan di mainta e patruya di 
San Nicolas tabata pasando den area di Zeewijk ora 
cu nan a mira un Toyota Yaris preto, sin plachi num- 
ber, para na un forma sospechoso. 

Esaki tabata banda di caminda na altura di parcela 
Zeewijk 1, y a constata cu e bumper dilanti y patras a 
wordo kita. A controla e auto pero no por a saca afo 
si esaki tabata procedente di robo. 

Rond di 7’or di mainta un persona ta yama warda di 
polis y ta informa cu personanan desconoci a bay cu 
e auto di su yiu homber, despues di a menas’e. 

E homber a bisa cu e ta hiba su casa y yiu Zeewijk 
pa mira si esey ta e auto di e hoben. Patruya tambe 
a dicidi di bay na e sitio. E mucha homber mesora a 
reconoce cu e auto ta di dje. Nan a bini cu un yabi di 
reserva y cune a start e auto. 

E patruya a yama Central di Polis pa manda un take- 
Iwagen pa hiba e auto warda pa mas investigacion. 

Parlamentarionan di AVP ta actua mescos e cancion di Shakira 

Bruta, Ciega, Sordomuda, Torpe, Triste y Testaruda 

Segun Endy Croes di MEP 



PAJRXAMENTARIO di MEP, Endy Croes a laga sa cu 
durante Reunion Publico di 20 di december ultimo unda 
a trata Suppletoire Begroting di pais Aruba, pueblo mes- 
ter a keda hopi defrauda di Parlamentarionan di AVP. 
Hustamente a trata un suma di 130 miyon florin cu AVP 
a malgasta durante campaña entre otro di placanan cu 
nan a retene, pero cu no a draag over na APPA, AZV 
ATA, SVB y 33 miyon florin di Leveranciersnan di Gobi- 
erno cu no a wordo paga. 

E Parlamentario a duna di conoce cu e Gobierno nobo 
aki a percura den un tempo record pa cumpli cu nota van 
wijziging necesario p’asina por cumpli cu un prestamo pa 
cubri e desaster cu AVP a laga atras. 

Segun Parlamentario Endy Croes, locual a resalta duran- 
te e reunion aki ta lo siguiente. 

Un X Minister awe Parlamentario Benny Sevinger for di 
17 november cu Gobierno a wordo huramenta no a yega 
ni un solo dia trabou. 

Parlamentarionan di MEP y di coalicion, kendenan tur 
dia ta na trabou ta testigo di esaki. Benny no a “show 
up” tampoco p’e reunion publico aki. 

Net Benny Sevinger kende ta conoci tempo e tabata 
Minister tabata hunga pa Power Ranger hasta a zwaai 


cu maandverband den Parlamento faltando tur clase di 
etica y respet pa hende muher. 

E “shouro” Benny awe ta spoorloos, pero ta cobrando 
un salario “volle pond” como Parlamentario sin presenta 
na trabou mescos tur otro cu si ta trahando cu alma y 
cuerpo. 

Parlamentario Endy Croes a laga sa tambe cu Mike de 
Meza a yega Parlamento 20 di december ultimo despues 
di mas di un luna sin presenta na trabou y a keda 2 ora y 
a bandona e reunion y no a bolbe bek. 

Mike de Meza kende den e periode 2009 -2013 a fungi 
como Minister di Einansa y ta causante mayor di e desas- 
ter y debacle financiero no a ni pone su nomber pa hiba 
palabra. 

Pues hinca pais Aruba den su pataraca y despues baha na 
awa core pa responsabilidad. 

Mike de Meza un candidato sigur pa wordo investiga 
den 2018. 

Unico Parlamentarionan cu mester a purba di defende e 
desaster aki sin exito tabata Marlon Sneek, Richard Ar- 
ends y Dowers. Ningun di nan a haci uzo di nan 20 min- 
uut y a papia solamente 5 pa 7 minuut cu hopi miedo. 
Locual a resalta mas aun ta Parlamentarionan Cande- 
laria, Lampe, Mervin Wyatt Ras y Reyes. 

E Parlamentarionan aki a sinta di 8am te cu 9pm pues 
13 ora den Parlamento sin a hiba un solo palabra. No 
tabata tin e habilidad di debati. 

E Parlamentario ta considera cu e cancion di Shakira a 
pas bon pa henter e elenco di AVP esta Bruta, Ciega, 
Sordomuda, Torpe, Traste y Testadora. 

Sigur p’e clan di 4 Parlamentarionan cu no a papia at all 
Ciega, Sordomuda a pas perfecto pa nan. Un AVP hopi 
debil como representante di nan votadornan den Parla- 
mento. 

Terminando Parlamentario Endy Croes a splica di lo bay 
studia kico por wordo haci of cua ley lo mester trece pa 
Parlamentarionan cu no ta presenta pa henter un luna na 
trabou y tog ta cobra. Kisas no work no pay lo ta ideal. 

N.V. Elmar a regala mil florin cash y mil kilowattuur na coriente 

Famia Ras a gana campaña di Bus di Luz 2017 



DEN luna di november N.V Elmar 
a lansa su campaña di Bus di Luz pa 
aña 2017 di cual hopi famia a par- 
ticipa. Meta di e campaña aki tabata 
pa stimula decoracion di cas cu luz. 
E bus di N.V Elmar a pasa bishita 
tur participante pa asina scoge e ga- 
nadonan. P’e team di N.V Elmar no 
tabata facil pa scoge e ganadonan y 
na final a scoge famia Ras cu a keda 
na prome luga, sigui pa famia Flores 
y famia Flanegin. 

Tur esunnan cu a participa mester a 
inscribi te cu dia 14 di December y 
asina aki N.V Elmar tabata publica 
nan potret riba Facebook. Hopi hen- 
de a bishita e casnan aki pa asina 
mira con bunita nan tabata decora 
p’e temporada di Pasco y Fin di Aña. 
E team di N.V Elmar a mira diferente 
aspecto pa asina por a determina e 
ganadonan, cual tabata mira e tema 
di e decoracion, e fantasia, e canti- 
dad di luz y con nechi nan ta dorna. 
Robert Ras, kende a representa famia 
Ras, tabata contento cu nan a gana 


e prome premio. Pa hopi aña nan ta 
decora nan cas, pero desde 2011 e 
decoracion a bira mas grandi y asi- 
na aki comunidad di Aruba por pasa 
saca potret. Robert Ras a sigura cu e 
no ta plania pa decora pero cu na ul- 
timo momento nan ta cuminsa deco- 
ra e cas. Tabata un sorpresa pa famia 
Ras di a bay cu e premio maximo y 
e sentimento pa esaki tabata great, 
asina el a expresa. 

Famia Flores di Paris Hill a keda na 
di 2 luga y e representante Patricio 
Flores a gradici su team pa haci un 
biaha mas e decoracionnan bunita. 
Den pasado ya caba tabata decora e 
cas paden y pafo, pero no pa publico. 
Na momento cu un turista a pasa, el a 
pidi pa mira e cas su decoracion pero 
nan a invita e turista pa pasa den or- 
anan di anochi. Asina aki a cuminsa 
cu tur hende por a pasa mira e cas 
paden y pafo. Famia Flores a felicita 
NV Elmar di a bin cu e campaña aki 
pa stimula mas hende pa decora nan 
cas. 


Famia Flanegin a keda na di 3 luga y 
Nelly Werleman a indica cu nan ta 
decorando e cas desde cu nan wela 
a fayece. Antes tabata decora e cas 
caba pero na 2014 te cu e fecha di 
awe nan ta haciendo esaki. 

Durante e añanan e famia ta haci uzo 
di materialnan recicla, di cual Kath- 
erine Peña ta bin cu e ideanan. Tur 
anochi pueblo di Aruba tabata pasa 
bishita e casnan, unda tabata saca 
yen potret. Tambe tabata encanta 
cu e decoracionnan, unda cu tur aña 
cada un ta bin cu algo diferente. 

Famia Ras a gana e prome premio 
di AWG. 1000,- cash y lOOOkwh, 
famia Flores tabata na di dos luga y a 
gana e premio di AWG. 750,- cash y 
750kwh y e di tres premio tabata pa 
famia Flanegin di AWG. 500,- cash y 
500kwh, tambe a duna famia Flane- 
gin un gift certificate di AWG. 500,- 
di Do It Center pa a haci uzo di pro- 
ductonan recicla. 

Minister Dangui Odubertin atencion p'e caso di atraco riba turista 

Mester stop di culpa Gobierno anterior, 
ta pesey pueblo a vota pa cambio 

Cuminsa traha y ehecuta plan di seguridad general 



MINISTER di Turismo, Salubridad Publico y Deporte, 
sr. Dangui Oduber a tuma nota di un caso sumamente 
lamentabel cu a tuma lugar Aña Nobo, caminda un pare- 
ha turista a wordo atraca den un zona no turistico den 
oranan di mainta. 

E caso lamentable aki tin e debido atencion di Minister 
Dangui Oduber y tambe di Minister di Husticia y Inte- 
gracion mr. Andin Biklcer. 

Na momento cu e caso aki a tuma lugar tabatin contacto 
continuo entre Minister Dangui Oduber, Minister Andin 
Bikker y tambe ATA. Tipo di sucedidonan aki sigur ta 
trece un experiencia amargo p’e bishitantenan aki. 

Ta pesey e ta un prioridad pa Gobierno di Aruba ta re- 
establece orden bek y garantiza seguridad na nos hende- 
nan y nos bishitantenan. 

Nos tin cu conscientisa nos mes cu turismo ta nos unico 
pilar economico y mester garantisa e seguridad di nos 
bishitantenan. 

Aruba Hotel Security Foundation ta ricibi anualmente 
fondonan di ATA pa por combati criminalidad den e 


zona hotelero. Hunto cu Minister di Husticia tin un plan 
specialmente p’e zona hotelero. 

Minister Dangui Oduber ta splica cu durante e ultimo 
añanan di Gobierno anterior, e cantidad di atraconan 
riba nos turistanan a subi drasticamente y a kibra tur 
record. 

“Nos a hereda un pais caminda tin un explosion social y 
bo ta nota esaki tur caminda. Minister Dowers a crea un 
chaos den su maneho y nos seguridad a bay perdi. Nunca 
tabatin un plan concreto di parti Gobierno di AVP con 
pa atende cu e aumento drastico di atraconan. 

Gobierno nobo aki a pone seguridad como prioridad y 
tin tur atencion pa cu esaki”. Como Minister di Turismo, 
Dangui Oduber ta bisa cu ta nos deber y obligacion pa 
hunto cu Minister di Husticia mantene e destinacion 
Aruba como un “safe destination”. 

E mandatario ta sigura cu tanten cu e ta Minister en- 
carga cu Turismo e no lo laga e problematica aki drumi, 
e lo percura p’esaki wordo ataca di tur banda pa trese 
solucionnan pa termino largo. 

iExpropiese! vs iCenstruyamos! 

Skirbi pa Clyde Harms 



E luna aki ta haci 60 aña cu pueb- 
lo di Venezuela a lanta contra Perez 
Jimenez y a caba cu su dictadura. 
Como ami tabata na Caracas e siman 
cu e revolucion a tuma lugar, semper 
m’a keda interesa den e historia di 
Perez Jimenez. 

Algun hende a puntra mi con mi ta 
compara su dictadura cu e dictadu- 
ra cu ta existi na Venezuela actual- 
mente. Ata algun comentario breve. 
Mescos cu e dictadura actual, e dicta- 
dor Perez Jimenez tambe a actua cu 
man duro contra e dicidentenan y 
tabata mantene orden cu represion 
sangriente y cu prison preventivo sin 
huicio. Pero contrario n’e dictadura 
cu a yama su mes Socialismo del Si- 
glo 21 cu a resulta un fracaso tristo 
y cruel, e dictadura di Perez Jimenez 
a laga atras un legado di exito com- 



ercial, financiero, administracion gu- 
bernamental, infrastructural, cultur- 
al y educacional. 

Cu e grito di iExpropiense!, Chavez y 
despues Maduro tambe, a expropria 
y caba cu hopi industria y a causa 
desempleo asina grandi cu mas di 
2.2 miyon Venezolano a emigra pa 



busca nan suerte otro caminda. En 
cambio, Perez Jimenez su politica ta- 
bata iConstruyamos! y a crea tanto 
empleo cu mester a recluta mas di 
un miyon hende di diferente parti di 
mundo, especialmente di Europa. 
Hopi historiador ta expresa nan ad- 
miracion pa tur e obranan grandi cu 
a wordo ehecuta durante e tempo 
relativamente cortico di e dictadura 
di Perez Jiminez. Den un articulo na 
2011, e revista “Paréntisis Critica” e 
dictador Perez Jimenez a dedica su 
mes na transformacion di henter Ca- 
racas y modernisa e resto di e pais. 

E avenidanan principal di Caracas 
ta legado di e epoca perezjimenista. 
Entre e obranan di su Gobierno ta 
destaca te dia di awe: e Centro “Si- 
mon Bolivar” cu e edificionan “Eas 
Torres del Silencio” cu tabata esnan 
mas halto di America Latina tempo 
cu nan a wordo construi. Ciudad 


Universitario cu ta contene Univer- 
sidad Central di Venezuela (UCV) 
cu UNESCO a declara patrimonio 
di humanidad pa su splendor archi- 
tectonico; e Autopista Caracas - La 
Guaira, e distribuidor di trafico “E1 
Pulpo”, e brug General Urdaneta cu 
ta crusa Lago di Maracaibo, e Tele- 
ferico di Avila, y hopi mas. 
Berdaderamente, e lista di obranan 
t’asina largo cu no ta keda espacio 
aki pa nan tur. “Paréntisis Critica” ta 
calcula cu tur e Gobiernonan hunto 
cu a sigui Perez Jimenez no a haci 
tanto pa infrastructura di Venezuela. 
Y e prijs di petroleo durante e epoca 
di Perez Jimenez tabata apenas 26 a 
28 dollar pa bari. 



Talbez e diferencia ta sinta den e in- 
teligencia y preparacion scolastico di 
e lidernan. Perez Jimenez a gradua di 
scol militar cu e cijfernan mas halto 
den historia y te awe su record no a 
wordo kibra. 

Nicolas Maduro su educacion pa 
chauffeur di bus no por tabata mucho 
y na Cuba nan a siñ’e comunismo, 
pero e no tin e preparacion pa mane- 
ha un pais manera Venezuela. Tin 
hopi historiador cu ta opina cu e Go- 
bierno actual probablemente t’esun 
mas inepto cu Venezuela a conoce, 

Sigui na pagina 19> 

ademas di ta e mas corupto. 

Durante tur e añanan di Perez 
Jimenez, e dollar tabata bal 3.30 Bo- 
livar, y apesar di un economia fuerte, 
no tabatin inflacion. En cambio, e 
historia di e bolivar desde cu Chavis- 
mo ta manda, ta un castigo p’e Vene- 
zolanonan. E bolivar a baha di balor 
asina tanto biaha te cu e dia di awe 
un dollar ta bal mas di 18 mil bolivar 
y tin un hyperinflacion di alrededor 
di 1000%. Asina tanto biyechi di 
placa mester wordo usa cu ni banco- 
nan tin suficiente. 



E industria petrolero di Venezuela, e 
pais cu e reserva mas grandi di petro- 
leo, t’asina mal maneha cu awendia 
tin racionamento di gasolin y auto- 
mobilistanan mester para oranan lar- 


go den fila pa haya apenas 35 liter. 
Hopi biaha gasolin ta caba y e auto- 
mobilistanan mester core di un lugar 
pa otro pa haya un stacion cu si tin. 
Naturalmente e ora ey e mester para 
den fila largo atrobe. 



Tempo di Perez Jimenez esaki no ta- 
bata conoci. Como Gobierno ta ob- 
liga e panaderianan bende nan pro- 
ductonan na un prijs bou di e lo ke a 
costa pa traha nan, masha panaderia 
a sera of nan ta bende solamente ora 
cu nan logra di haya un lote di hariña 
na un prijs especial. E resultado ta cu 
hopi biaha no tin pan n’e panaderia. 
Un columnista a skirbi cu Venezue- 
la t’e unico pais na mundo caminda 
un cliente ta yega na un banco y e 
mester puntra si tin efectivo, na un 
stacion di servicio e mester puntra 


si tin gasolin, y na un panaderia e 
mester puntra si tin pan. E grito di 
Socialismo del siglo 21 por wel di ta 
“No Hay!” 

Contrario n’e situacion awor na Ven- 
ezuela , mescos cu na Santo Domin- 
go den e tempo di e dictador Trujillo, 
y na Cuba di e Castronan, e cayanan 
di tur ciudad na Venezuela tabata 
practicamente liber di crimen duran- 
te e añanan cu Perez Jimenez tabata 
goberna. Por a cana di nochi tur parti 
di Caracas sin problema. Cu e Gobi- 
erno actual, cada 20 minut un perso- 
na ta wordo asesina na Venezuela y e 
pais a bira e di dos mas peligroso den 
henter mundo. No ta mi intencion 
di glorifica Perez Jimenez, pasobra e 
tabata un dictador cruel cu a causa 
morto di hopi hende cu no tabata di 
acuerdo cu su politica. E tabata opri- 
mi su pueblo y tambe a kita libertad 
di prensa. Pero en comparacion cu e 
dictadura di Socialismo del Siglo 21, 
Perez Jimenez tabata un genio. 

E anochi di dia 23 di januari cu Perez 
Jimenez a huy pa Santo Domingo 
abordo di Ea Vaca Sagrada, el a laga 
Venezuela un pais hopi mihor cu el a 
haya 10 aña prome. 
clydeharms@yahoo.com 


Trahado a haya shock di coriente 


Dia 2 di januari pa 3.46 di madruga Central di Polis ta 
manda patrulla di Playa na un adres patras di e post di 
brandweer na Tanki Elip unda cu un trahado di Ecotech 
a haya shock di coriente. 

E chauffeur di e truck di sushi di Ecotech a staciona e 
auto na un area unda cu tabatin algun waya di coriente 
ta colga. E cablenan aki a bin den contacto cu e truck 
y na momento cu el a bay move e vehiculo e coriente a 


dal’e. 

Personal di Brandweer a pone ELMAR y ambulance na 
altura di e sucedido. Personal di ambulance a dicidi di 
transporta e victima pa hospital, mirando cu su curason 
tabata bati iregular y e no por a sinti su brasa banda 
robes. 

Personal di ELMAR a kita coriente for di e wayanan pa 
por a move e truck despues. 

Empleadonan di CMB a duna FTA 
e confianza pa representa nan 

AINDA prome cu fin di aña e empleadonan di Caribbean Mer- 
cantile Bank a reuni cu un delegacion grandi di FTA na MFA- 
Paradera, unda nan a duna nan sosten na FTA p’e sindicato 
representa nan den proximo negociacion di un CAO. 

Durante e reunion aki, por a tende con rabia e trahadornan di 
CMB tabata, unda e.o. a denuncia cu CMB a haci bon ganashi, 
pero ta sconde tras di loke a tuma lugar na St. Maarten, pa kita 
tur loke tabata celebracion fin di aña for di nan. 

T’e hecho aki, a pone cu mayoria di trahadornan di CMB a di- 
cidi di busca afiliacion na FTA, y a haya esaki tambe. 

Proximamente FTA lo manda un carta pa gerencia di CMB, 
unda lo pidi pa nan wordo reconoci como representante di e 
trahadornan. Si gerencia di CMB kier pidi un referendum pa 
confirma si e trahadornan ta tras di FTA, ta nan bon derecho. 
Awor e proceso a cuminsa, pa cual lo informa Mediador di Go- 
bierno di tur esakinan tambe y manera menciona, no ta exclui 
un referendum. 

Durante e reunion cu tur e empleadonan por a tende mas crit- 
ica, pero lo reserva esakinan, ya cu nos ta considera nan te ai- 
nda, gritonan di disgusto cu tin contra di gerencia di CMB. 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 3 Jan, 2018 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 
Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.40 

1.42 


1.44 

Zwitserse frank 
(per 100) 

CHF 

182.26 

182.98 


183.78 

Pond sterling 

GBP 

2.35 

2.40 


2.46 

Japanse yen 
(per 10.000) 

JPY 

157.22 

158.65 


160.25 

EURO 
(per 100) 

EUR 

212.20 

214.14 


216.29 

Deense kroon 
(per 100) 

DKK 

27.79 

28.51 


29.31 

Noorse kroon 
(per 100) 

NOK 

20.97 

21.69 


22.49 

Zweedse kroon 
(per 100) 

SEK 

20.78 

21.50 


22.30 



Secretarie di Estado 
Raymond Knops 
ta bishitá Aruba, 
Bonaire y Cbrsou 



SECRETARIO di Estado Raymond Knops 
(Asunto Interno y Relacion den Reino) ta 
bishitá e tres Islanan Abou di dialuna 8 di 
januari te cu diadomingo 13 di januari 2018. 
E Secretario di Estado lo sera conoci mas di 
serca cu e Gobiernonan di e islanan y tambe 
hiba combersacion cu representantenan di 
industria y comercio, cu e medio campo so- 
cial y cu NGO’s nan. 

Mi ta encantá cu mesora na comienso di 
2018 mi por bishitá e parti aki di nos Reino,” 
segun Secretario di Estado Raymond Knops. 
“Despues di mi bishita recien n’e Islanan 
Ariba mi ta haña importante pa rapidam- 
ente sera conoci cu Aruba, Bonaire y Gorsou 
tambe. Mi kier haci uzo di e bishita pa tende 
dilanti di cua retonan e dos paisnan y e en- 
tidad publico ta pará, cua ambicionnan nan 
tin y con nos por duna e colaboracion forma 
p’e periodo benidero. 

Ademas mi kier uza e bishitanan di trabou y 
e combersacionnan pa haña impresionnan di 
e manera di biba y traha riba e tres islanan.” 

E programa di Sekretario di Estado Ray- 
mond Knops ta iniciá na Bonaire dialuna 8 
di januari parti mainta. Diamars 9 di januari 
den oranan di anochi e ta yega Córsou. Ei- 
nalmente e Secretario di Estado ta bishitá 
Aruba caminda e ta yega den oranan di at- 
ardi di diahuebs,dia 11 di januari. 

SIHAC ta cuminsa e temporada di carnaval 
2018 <u hopi animo y positivismo 



DIASABRA 6 JANUARI 

SMAC ta desea e pueblo di Aruba un bon Aña 2018, 
yen di dicha y prosperidad. 

Despues di e dianan festivo, Carnaval 64 ta start cu e 
prome evento pa cu e aña aki. 

Diaranson 3 di januari 2018 lo tin e tiramento di lot pa 
e parada di Flambeu, miho conoci como “Fakkel”, cual lo 
tuma luga diasabra 6 di januari 2018. 

Carnaval 64 ta patronisa pa nos compania nacional SE- 
TAR, y pa e motibo aki e tiramento di lot lo tuma luga 
na Setar Store (X Cable Store) pa 3’or di atardi. 


Na mes momento SMAC ta invita e pueblo di Aruba pa 
pasa inscribi ainda serca e gruponan pa asina nos engran- 
dece nos Carnaval. 

E ruta di “Eakkel” lo ta e aña aki di Aruba Entertain- 
ment Center pa Vondelaan, L.G. Smith Blvd y caba na 
X - D.O.W. 

Carnaval 64 e aña aki ta cortico y lo pasa den un rato. 
P’esey SMAC ta invita pueblo di Aruba pa gos’e cada 
rato. 

Bon aña 2018 y felis Carnaval. 

Setenta aña pasa ya tabatin konkelmento cu permisonan di trabou 

Skirbi pa Clyde Harms 



E supuesto konkelmento na Ministerio di Labor pa per- 
misonan di DIMAS cu tabata hopi den publicidad ul- 
timo lunanan, a lagami corda riba un situacion cu mi a 
experiencia personalmente casi setenta aña pasa. 

Mi tabatin apenas 17 aña dia cu mi cuminsa traha un 
agencia di biahe na Playa. M’a caba di bolbe Aruba 
despues di un poco mas cu un aña na scol na New Jersey. 
E doño di e agencia tabata conoce mi tata y el a sugeri pa 
mi bay traha cerca dje. 

Mi coleganan tabata compañeronan di team di basket- 
ball, un tempo amigo na Julianaschool y compañeronan 
di tempo cu nos tabata hunga “bomba” p’ariba di can- 
chanan di tennis di Tivoli. 

Entre otro e agencia tabata agente di un compania aereo 


cu tabata tabata bula pa Corsou, Bonaire y varios isla den 
Caribe, di cual Santo Domingo tabata esun mas popular. 
E tempo ey no tabatin computer y e control di cupo riba 
cada vuelo tabata wordo teni na man. Tabatin un buki pa 
cada vuelo y cada pagina den e buki tabata representa e 
vuelo fo’i Aruba riba un cierto fecha. 

Otro agencianan di biahe cu kier a bende un pasashi 
mester a yama nos y nos mester a bisa si tin cupo. 

E tempo ey mayoria di e damanan, awor conoci como 
“animeermeisjes”, tabata bin di Colombia, Venezuela 
y Santo Domingo, especialmente di Santo Domingo . 
Nan tabata haya permiso pa un cantidad di tempo fiho 
pa traha na San Nicolas na hotel cu nombernan exotico 
Eas Delicias y Hija del Dia y ora nan permiso ta bay 
caba nan mester bin Departamento di Salud pa haci un 
check-up di salud y nan tabata bin cerca nos agencia pa 
reserva nan pasashi pa regresa nan pais. 

Algun biaha un dama tabata kier extende su estadia pa 
por gana mas placa prome cu e bay bek cerca su famia, y 
mi coleganan a descubri con por regla esaki. Nan tabata 
yama meneer Westering, hefe di Inmigracion y bis’e cu 
e vuelo ta yen, pero nan a boek e dama riba e siguiente 
oportunidad. Un biaha tabatin apenas dos pasahero ge- 
boek, pero e colega a yena e pagina cu nombernan fic- 
ticio, por si acaso Inmigracion mester bin check pa nan 
mes. Yenamento di e pagina no tabata mucho trabou pa- 
sobra e avionnan tabata DC3 cu tabata carga solamente 
21 pasahero. 

E konkelmento aki normalmente tabata duna e dama un 
siman mas sin gastonan extra pa pasashi y e tabata keda 
hopi feliz. Pa mustra su gratitud e dama tabata invita e 
colega cu a atend’e pa bin bishit’e e anochi ey caminda 
e por disfruta gratuitamente di un servicio cu normal- 
mente e dama no tabata ofrece su clientenan. Y como e 
dama a wordo certifica sin malesa e dia ey e nochi ey e 
tabata “safe”. 

Tabatin biaha cu mi coleganan tabata conoce un dama 
y nan mes ta ofrece di extende e estadia. Sin condicion. 
Nunca mi a mira ni tende mi coleganan pidi placa pa nan 


Sigui na pagina 23 > 

cooperacion ni exigi cu nan mester haya servicio 
gratis. E oferta tabata bin di e damanan. 

Mi coleganan a bira masha popular y ora nan 
yega na un di e hotelnan, e damanan tabata core 
bin afo cerca e auto cu nan a bin aden y nan 
tabata haya mas invitacion cu nan por a acepta. 
Naturalmente, e damanan tabata tin e expecta- 
tivo cu nan bondad lo wordo reciproca ora di 
bay reserva nan pasashi. 

Cu nan mentiranan mi coleganan tabata actua 
contra ley. Moralmente tampoco tabatin husti- 
ficacion. Mi tabata mira e cosnan pasa y mi ta- 
bata puntra mi mes kico mi mester haci? Si mi 
no raporta nan mi por wordo considera un com- 
plice. Pero esakinan tabata mi amigonan di bida 
largo. Mi a haya mi mes den e situacion prover- 
bial “entre la espada y la pared”. Mi a scoge di 
keda keto y mira con esaki lo caba. 


SETAR ta informa algun cambio 
den channel Hneup di cable 



DURANTE henter aña SETAR ta traha pa continuamente 
mehora e opcionnan obtenibel riba e canalnan di cable. Pa e 
motibo aki tambe, ta informa tin algun cambio riba e channel 
lineup existente, tanto pa Analog como pa Digital. 


Dios gracias un poco tempo despues mi a haya 
un oferta di bay traha na Tabulating Department 
di Lago y mi a acept’e mes ora. 

Epilogo. 

Despues di skirbi e relato aki mi a puntra mi 
mes si mi tabatin rason pa pensa cu mi colega- 
nan tabata haci algo cu tabata ilegal of inmoral. 
Mi tabata mucho lihe pa husga nan? Tin cu ta 
argumenta cu e coleganan tabata haci actonan 
benevolente. Nan tabata haya duele di e dam- 
anan cu a bin traha pa yuda cria nan famia ha- 
ciendo un trabou cu ta ilegal pero “gedogen” pa 
gobierno. Si, nan tabata gaña Inmigracion, pero 
Gobierno tambe tabata gaña cu e politica di “ge- 
dogen”. E mes un criticonan ta argumenta cu e 
coleganan no tabata cobra e damanan ni exigi 
nada di nan. Loke nan tabata ricibi tabata mane- 
ra un regalo di gradicimeno of aprecio. Ami ta 
puntra si nan tabata sa cu nan tabata bay haya e 
regalo, esey no ta haci nan culpabel di un sorto 
di soborno? 

Kico abo ta pensa? Mi lo keda contento di ricibi 
bo pensamentonan na clydeharms@yahoo.com 


Canalnan nobo cu ta bin ta bin riba e lineup ta: 

RT America 
RT Documentary 
RT Spanish 
NatGeo Kids 

Stingray iConcert (lo bin mas den luna di januari) 

Revolt 

E canalnan Nickelodeon, Mas Chic, MTV Dance y CMT Pure 
Country ta keda reemplaza. 

Cada un di e canalnan nobo ta algo interesante pa un y tur. 
Cuminsando cu e canalnan RT, cu ta canalnan di noticia in- 
ternacional y programanan informativo di topiconan varia y 
sumamente interesante. 

NatCeo Kids ta un canal nobo cu ta entretene pero alavez ta 
contribui na educacion di nos muchanan. Stingray iConcert 
y Revolt ta dos canal dinamico den e mundo di musica cu ta 
trece ambiente den forma creativo y inovativo. 

E cambionan ta cuminsa tuma lugar dia 5 di januari 2018. 
SETAR ta pidi comprension pa e cambionan aki, ya cu na 
final e ta uno positivo pa tur cliente. Pa mas informacion por 
yama SETAR na 525-1700 of bishita www.setar.aw . 

Training traficacion y contmbanda di hende na Corsou 

WILLEMSTAD - Recientemente un cantidad di 120 
persona di diferente instancia gubernamental a ricibi 
training na Córsou con pa reconoce señal di traficacion 
di hende y contrabanda di hende, prevencion di trafica- 
cion y contrabanda di hende, y con pa traha hunto den 
forma multi-disciplinario pa combati esaki. 

Un bon cooperacion entra Ministerio di Hustisia y Min- 
isterio Publico Córsou y cu financiamento di Ministerio 
di Husticia di Hulanda a haci esaki posibel. Ta trata di 
ehecucion di un segmento den e plan di atendimento 
2017-2021 cu awor a keda ehecutá den cual ta compro- 
mete pa duna training n’esnan cu ta traha den Gobi- 
erno. E training tabata reparti den 4 sesion, den cual a 
traha intensivamente hunto. 



Participantenan cu a ricibi training ta traha e.o. na: KPC, 
RST, Guardacosta, SVB, VDC, SOAW, Interpol, Slach- 
tofferhulp, Toelatingsorganisatie (TO), MEO y Ministe- 
rio Publico (OM). 

E curso tabata na encargo di funcionarionan specialisá di 
Polis di Aruba (KPA). 

Na Córsou tambe tin caso di traficacion y contrabanda 
di hende. 

Reconoce e casonan ta un prome stap den combatimento 
di e casonan aki. Combatimento di traficacion di hende 
y contrabanda di hende ta importante pa tanto Ministe- 
rio Publico como pa Gobierno di Córsou. 

Tanto e cadena hudicial como e cadena ehecutivo ta in- 
verti hopi den e topico aki. 

Corsou 



E tabata kobra penshun Plus Uitkering 


Korte ulandes a baha but kontra 
penshonado Kurasoleño ku 50% 



WILLEMSTAD - Komo un regalu di niño Hesus por 
kalifiká e hecho kaminda un Kurasoleño a gana su kaso 
kontra alkaldia di munispio Duiven na Ulanda pasobra 
ora nan bai korte, ta pa gana nan ta bai. 

Djabierne siman pasá korte a duna e penshonado Kura- 
soleño rason den un kaso kaminda alkaldia na Duiven 
kier a kobré basta mil Euro ku e homber lo a kobra sin 
raportá esaki. 

Es más, na nomber di Banko di Seguro Sosial kier a laga 
sera e penshonado Kurasoleño pero menos mal ku wes a 
manda nan bai fliet i a obligá e banko pa paga tur gastu 
dje penshonado. 


Banko di Seguro Sosial ulandes a eksigi dje penshonado 
pe bisa kuantu penshun e ta haña di SVB na Korsou pero 
ela ninga pa no duna nan munishon den e kaso penal 
kontra dje. 

Of manera wes a bisa, no por obligá e penshonado pa den 
kuadro di su Derecho Humano, duna nan informasbon 
pe horka su kurpa. 

Te banko mester bisa kuantu SVB Korsou a paga e pen- 
shonado. 

Abogado T.P. Boer a defendé e pensbonado kurasoleño 
den e kaso kontra alkalde di munisipio Duiven. 


Alkaldia kier a but e penshonado pasobra den un periodo 
di un aña (10-4-15) te ku (30-4-16) Alkaldia a pagé un 


suma di € 5.635,50 i awor nan ke kobré e sén bék Plus 
denunsié na Hustisia. 

Aparte di esei nan a dal un but di € 1.675,08. 

Dia 13 di desémber ultimo wes a skucha e dos parti- 
donan 

E datonan ta ku e penshonado kurasoleño huntu ku su 
partner tabata haña Uitkering pa hende ku héndikép. 

Aña pasá 25 di mei ela manda bisa Alkaldia ku e ke pa 
nan stop di pagé direktamente i ela yena e formulario 
korespondiente. 

Nan a papia ku otro pasobra Alkaldia no por a kompro- 
ndé dikon e penshonado ke stop di kobra Uitkering. 

Ela splika nan ku e ta kobra penshun na Korsou tambe. 
Alkaldia a pidi e penshonado prueba ta kuantu penshun 
e ta kobra serka SVB na Korsou i foi ki dia (pasobra ta 
ilegal pa kobra tur dos kaminda). 

E penshonado no a reakshoná riba kual alkaldia a in- 
formé ku nan ta posponé e pagonan entrante mei 2016. 
1 si e no manda bisa nan den 7 dia kuantu penshun SVB 
Korsou a pagé, nan lo kobré ku forsa retroaktivo. 

E penshonado a hasi manera e ta surdu i siegu. 

A bolbe manda karta pe, i ela keda sin reakshoná atrobe. 
Pa changé, nan a stop di Uitkering ku forsa retroaktivo 
pero atrobe e penshonado no a kontestá. 

Ta ora a menasé ku but ela reakshoná riba kual Seguro 
Sosial di Duiven a manda kobré tur Uitkering ku ela yega 
di haña. 

Naturalmente e penshonado kurasoleño a protestá bisan- 
do ku e no por paga e but i ku ela informá nan debidam- 
ente kue ta haña penshun di Korsou. 

Den su veredikto wes a dikta ku e penshonado kurasole- 
ño tin ku paga 50% dje but ku seguro sosial ulandes ke 
kobré pasobra a bin sali na Ida ku su partner tambe ta- 
bata haña 444 florin pa luna serka SVB na Korsou. 

Por lo demas wes a kondená seguro sosial ulandes pa 
paga tur gastu dje kaso. 

_ Corsou 

E aventura ku Guandong Zhenrong 
Energy definitivamente a pasa 



WILLEMSTAD - Manera NOBO a anunsiá riba nos 
portada ayera, ku mérdia lo sa kua dje dos partidonan 
den e ‘tira-y-hala’ entre gobiernu di Korsou i Guangdong 
Zhenrong a kaba ora gobiernu a saka e stéker for di ko- 
riente. 

Ya den su introdukshon minister presidént Eugene Rhug- 
genaath ekspresando su deseo ku e aña’ki lo ta muchu 
mas mihó ku e aña ku nos a kaba di tira tras di lomba pa 
direktamente bai al grano. 

Ela indika ku e trayekto ku a kana ta di sumo importan- 
sia pa mantené kupo di trabou i e loke refineria ta nifika 
ekonomikamente pa nos pais. 

Apesar ku e resultado no tabata lokual a deseá, esei no 
ta nifiká ku no tin un kaminda pa kana pasobra e ti un 
plan. 

Señor Clift Christiaan (presidente di MDPT), presi- 
dente di hunta di komisario di RdK señor Gilbert Mar- 
tina i komisario enkargá temporalmente ku gerensia di 
Refineria di Korsou señor Norbert Chaclin a duna sp- 
likashon dje plan. 


Minister presidént Rhuggenaath a referi na e komuni- 
kado ku a yega prensa 30 di desémber den kua ta splika 
e desishon di Konseho di Minister (unánimamente) riba 
djasabra ultimo pa anulá e akuerdonan ku tabatin firmá 
ku Guandong. 

Rhuggenaath a sigui splika ku gobiérnu no ta rekonosé 
e akuerdonan i ku a destrui nan pa motibu ku GZE no 
a kumpli ku lokual el a representá promé ku el a firma e 
akuerdonan. 

Seguidamente Rhuggenaath a duna un resumen kro- 
nologiko di tur e fechanan importante ku a kulminá den 
un akuerdo final. 

Despues gobiernu di Korsou a eksigi pa gobiernu di Chi- 
na manifestá nan sosten ofisialmente mirando ku GZE 
a presentá su mes komo un kompania di estado chines. 
Ora a revisá e kurikulum i akta di nasementu i isadó di 
kuenta di Zhengdong por a komprobá ku GZE ta e mihó 
partner of sea un partner adekuá pa hasi e upgrading di 
e refineria. Anto esaki a wórdu konfirmá pa e partidonan 
ku a firma e adendum, segun minister presidént Eugene 
Rhuggenaath. 

Einan te ainda solo tabata briya riba e proyekto. 

Guangdong of Gobierno lo laga refineria fracasá 



WILLEMSTAD - E controversia 
cu a surgi entre Gobierno di Corsou 
y e compania Chines cu kier mod- 
ernisá y explotá Refineria Isla a yega 
na tal punto cu practicamente e acu- 
erdo inicial ta na pida-pida y no tin 
acuerdo mas. 

Esta esey ta segun Gabinete Rhugge- 
naath. Guandong Zhenrong sinem- 
bargo no ta comparti e opinion aki 
y a menasá pa iniciá e procedura pa 
bringa e decision via arbitrahe. 

Un dia despues cu Gobierno a no- 
tificá e Chinesnan cu nan ta ‘out’ 
Guandong a manda contestá Gobi- 
erno cu nan no ta comprondé ki ta 
pasando y ta masha decepcioná pa 
contenido di e carta. 

Guandong y su socionan ta logrando 
pa haña e financiamento necesario, 
mientras cu nan a apartá e fondonan 


necesario pa cumpra petroli p’e re- 
fineria por sigi funcioná normal- 
mente. 

Desafortunadamente Gobierno di 
Corsou no kier a tende y no kier a 
verificá e progreso riba tereno finan- 
ciero. 

Apoyo di Gobierno di Corsou ta in- 
dispensabel pa mantene confiansa 
den e proyecto. 

Sin e apoyo aki Guandong tin cu 
pensa ki otro direccion nan lo scoge 
p’e inversion aki. 

E rapórt cu Guandong a laga traha 
ta imparcial cu hopi dato cu esun cu 
a traha e rapórt pa Gobierno no a 
tuma na consideracion y no a busca 
pa verificá tampoco. (E persona cu a 
traha e rapórt ey ta sr. Christian di 
Refineria di Corsou). 

Su analisis ta enfoká e parti negativo 
masha tanto, pero ta nenga di men- 
cioná e hecho cu Guandong no ta un 


compania cu capital negativo y ta 
conta cu apoyo di Gobierno Chines. 

Ta p’esey hopi compania grandi 
Chines manera Baota Petrochemi- 
cals y otronan cu conocé Guandong 
mihor cu Presidente di e comision 
multi-disciplinario cu mester busca 
solucion pa nos refineria. 

Guandong a manda bisa Premier 
Rhuggenaath y su consehero cu nan 
por demostrá e progreso cu nan a 
haci y cu nan ta capas pa enfrentá cu- 
alkier competidor pa cumpli cu loke 
nan a palabrá y priminti. 

Guandong ta refutá categoricamente 
cu nan a presentá un imagen falso na 
inicio di e negociacionnan. 

Pero masha importante ta caminda 
Guandong ta bisa cu nan no ta di 
acuerdo cu e decision cu Gobiernu di 
Corsou hunto cu nan conseheronan 
di comision multi disciplinario y Re- 
fineria di Corsou a tuma pa anulá e 
acuerdo. 

Esald ta violacion di e carta di inten- 
cion y e acuerdo mes y p’esey nan ta 
pensa di cuminsa un proceso di arbi- 
trahe. 

Finalmente e Chinesnan di Guan- 
dong a pidi Promé Minister Rhugge- 
naath pa laga nan sa si e tin pregunta 
of si e kier reuni cu nan pa discuti e 
situacion actual. 

Chen Bingyan a firma e carta como 
representante autorisá di China 
Zhenrong Holding Etd. y Guangdong 
Zhenrong Energy Co., Ltd. 

Pa daño ku shofur a kousa na avioneta 


Corsou 


Wes 0 ordená pa kita beslag riba empresa di limpiesa na Hato 


WILLEMSTAE) - Na luna di no- 
vember aña pasá tabatin 
wisio sumario den korte na Korsou 
pa garantisá pago di gastunan ku un 
shofur di Total Clearing Services Cu- 
racao N.V a kousa na un avioneta na 
Hato. 

E instansia bou di kual su responsab- 
ilidat integridat dje avioneta tabata 
kai ta Airline Support Curacao B.V 
Tur dos partido a bai korte ku nan 
abogado i mr. de Korte a atendé e 
kaso ku e efisiensia i kalidat ku su ve- 
rediktonan ta respirá. 

Wes a papia ku e dos partidonan i ku 
un representante di Fatum kaminda 
Total Cleaning tin su seguro kontra 
daño material. 

Total Cleaning a bai korte pa pidi 
wes lanta e beslag ku ASC a pone 
riba nan kuenta na CAP a rason di 


US$ 275.000 ku te gastunan ku e 
dalmentu a kousa ne avioneta. 

E argumento tabata ku e trahadó di 
Total Cleaning a faya i Total Clean- 
ing ta responsabel pe daño. 

Wes mr. de Kort den forma kom- 
pakto a splika e partidonan ku nor- 
malmente ta lanta e beslag ora esun 
kontra ken a pone beslag, por duna 
garantia ku tin fondo pa paga e daño. 
Ta pa haña garantia di pago un kom- 
pania of hende ta pone beslag. 

Si e suma dje daño ta garantisá e ko- 
bradó no (mester) tin interes mas pa 
pone beslag. 

Durante e seshon, Total Cleaning a 
informá wes ku e seguro ku nan tin 
na Fatum ta kubri e aksidente pa- 
sobra nan tin un seguro di 1 mion 
florin na Fatum. De fakto esei ta un 
kondishon ku CAP ta pone pa tur 
kompania ku a traha na érport. 


E representante di Fatum a konfirmá 
ku Total Cleaning tin e seguro di 1 
mion florin. 

No tin duda ku Fatum por paga e 
daño di akuerdo ku normanan ku lei 
ta fiha, o sea, ku e seguro ta sufisien- 
te pa paga e daño material, e interes i 
demas gastunan. 

Wes pa tur sigur a splika e enkargado 
di siguridat di e avioneta ku no tin 
indikashon ku Fatum no tin e fon- 
donan pa kumpli ampliamente ku 
pago dje daño. 

Esei ta enserá ku tin garantia i por 
kita e beslag mesora. 

Es más, te ora ku Total Cleaning keda 
sin paga mes, e retentor por kobra 
Fatum direktamente. 

Despues di a intermediá manera Rei 
Salomon den e kaso, wes a disidi ku 
ambos partido tin ku paga nan gastu- 
nan di korte i di abogado. 


Ladronisia den Blenchiweg 



WILLEMSTAD - Dj amars 
den ora nan di anochi diferente 
patruya mester a bai na Blenchi- 
weg despues di a haña notifi- 
kashon ku mester tin un ladron 
den kas. Na momentu ku polis- 
nan a rondoná e kas e tipo lad- 
ron a kore limpi bai. E tipo aki a 
kore bula den diferente kura pa 
asina kore bai laga polis. Despu- 
es di un buskeda intensivo no a 
logra topa ku e hómber ladron 
aki. No ta konosi pa polisnan si 
e tipo aki a logra di hórta kos for 
di e kas. 

Polis tin atenshon pa e kaso aki. 

Nan ta bai-bin manera bala di ping-pong 



Un splikashon rashonal di e frase Due Dilligence 


WILLEMSTAE) - Den kuadro dje 
pasonan ku tantu gobiernu komo 
Guangdong a kumbini e palabra ‘Due 
Dilligence’ a hunga un ról masha im- 
portante. 

Nos a konstatá ku hopi komunikador 
i politiko ta usa e palabra sin sa kiko 
e ta nifiká pero un ta ripiti e frase 
manera lora sin sa su nifikashon. 
‘Due Dilligence’ no ta nifiká nada 
otro ku bo ta pidi e partido ku ke bai 
laman kune su mapa di su konstelas- 
hon, un tipo di X-ray dje empresa pa 
mira unda su fortalesa i su debilidat 
ta sinta. 

E ta pasonan rasonabel ku un per- 
sona of instansia ta tuma pa kumpli 
ku kondishon legal na momento di 
sera un akuerdo di kompra of benta 
di algu. 

Den tal sentido e ta un balotashon 
kompleto di un negoshi ku un hende 


ke kumpra speshalmente pa identi- 
fiká e propiedat, e kapital i e debenan 
pa yega na un konklushon final kon 
duru of debil e negoshi ta. 

Riba e Due Dilligence aki fin di aña 
pasá (2016) a manda preguntanan pa 
GZE i despues na 19 di yanuari 2017 
un promé rapórt a wórdu entregá dor 
di e konsultent ku a hasié mientras 
ku e rapórt final ku a keda entregá na 
Konseho di Minister ta fechá 28 di 
óktober 2017. 

A base di esei Tim multidisiplinario 
di Korsou tambe a manda un karta 
16 di novémber pa GZE pa duna in- 
formashon adishonal of sea kontestá 
algun punto di prekupashon ku a sali 
for di e due dilligence i ku a wórdu 
kompletá na fin di óktober 2017. 

E kos a para bira manera wega di 
ping-pong kaminda GZE tambe a 


manda algun informashon inlduso 
un Due Dilligence ku nan mes a laga 
e instituto finansiero ECIB traha 
pero ku aparentemente gobiernu no 
ta interesá den dje. 

E rapórt aki a demostrá ku GZE no 
tin e kapasidat finansiero pa por hasi 
e invershonnan ku a komprometé 
den e Heads of Agreements. 

Ta a base di esei gobiernu a tuma de- 
sishon pa bira lomba pa GZE. 
Eagando tur frase kompliká un ban- 
da, hecho ta ku tempu ta kabando pa 
haña un operador nobo pe refineria i 
wak kon ta sali for di PDVSA. 
Mirando e situashon di urgensia di e 
refineria, mirando e korto tempu ku 
a resta, e desishon ku a tuma mester 
wórdu mira den e lus kaminda ta kita 
for di e eksklusividat ku tin pa pa- 
pia ku GZE pa por kana un trayekto 
aselerá. 



Polis a deskubri 
drega den outo 
durante kontrol 


WILLEMSTAD - Alrededor di 8or 
di djamars anochi polisnan mester a 
para un outo riba kaminda Hose Li- 
beria pa un kontrol. Na momentu ku 
polis a kontrolá e vehikulo aki a bin 
haña droga den e vehikulo. Mes ora 
a detené e shofur bai warda di polis 
kuné. 

Tambe a konfiská e vehikulo hiba 
kura di raspa pa motibu ku e vehikulo 
aki su papel nan no tabata na órdu. 

ASPD Infformando 


UN saludo kordial di parti “ASPD 
Informando”. 

Na Miembronan i nan Famia en par- 
tikular, meskos tambe na Pueblo di 
Kórsou en general nos komo “Asosia- 
shon Sosial Penshonadonan di Dók” 
(ASPD) ta deseá i konfia ku 2018 ta 
un aña di 

progreso ku mehorashon rasonabel i 
stabil, 

rumbo pa garantisá un kondishon di 
bida elevá i dentro di kua, 
ku konfiansa i perseveransha nos ta 
traha di forma diligente, 
den Union i di forma Solidario pa 
hiba Kórsou i Pueblo dilanti. 

Asina sin duda nos Adultonan Mayó 
di Kórsou tambe lo Progresá! E pro- 
mé luna di Yanuari 2018 lo ta unu di 
vital importansia i determinante pa e 
deseonan kristalisá i determinashon 
ekspresá keda realisá, p’esei mester 
prepará/tuma e pasonan nesesario 
pa di forma debido, respetuoso, bon 
planifiká/kordiná/organisá nos organ- 
isashonnan di Penshonado/Adulto 
Mayó bini huntu pa reagrupá den un 


Organisashon Madre NOBO óf re- 
aktivá “KOPAMKO” di manera ku e 
Penshonado/Adulto Mayó por keda 
sigurá di un Representá/Defensa dig- 
no i apropiá. 

Dia promé di Februari 2018 a lanta 
“KOPAMKO” ku e intenshon pa Rep- 
resentá i sali na defensa di e Pensho- 
nadonan i Adultonan Mayó di Kór- 
sou i ta kumpli 10 aña di eksistensia. 

ASPDkepuntrasi“KOPAMKO”, ku 
ta para, pa: “Konfderashon di Pen- 
shonado i Adulto Mayó di Kórsou” a 
kumpli ku su ophetivo i p’esei ASPD 
ta haña, ku ta di sumo importansia 
pa un análisis i evaluashon opheti- 
vo i serio keda hasi, pero esaki ku 
e propósito pa rápidamente rekohé 
e proseso i enkaminá esaki di forma 
diligente i efisiente/efikas pa mas 
pronto ku ta posibel logra pone un 
organisashon Madre di Penshonado/ 
Adulto Mayó óf e organisashon “KO- 
PANKO” den funshon, pa asina e 
Penshonado/Adulto Mayó por ta ga- 
rantisá di un representashon adekuá 
i respetuoso. 


ASPD ku tur réspét ta deseá/spera 
ku Parlamentu i Gobiérnu ta tuma 
e Penshonado/Adulto Mayó na se- 
rio, ku dicho sea de paso a surpasá 
20% di e Poblashon di Kórsou ku na 
e momentu aki ta kalkulá na mas di 
160.000 alma i no deskuidá ni ig- 
norá representashon di e grupo di e 
Suidadanonan aki, pero duna oido i 
rekonosementu mediante un órgano 
ofisialisá/legalisá. 

ASPD di e manera aki kier a duna 
bon kla di konosé ku nos empeño ta 
pa banda di e aktividatnan di sosia- 
lisashon, rekreo i informashon/for- 
mashon pa miembronan i famia, nos 
ta bai pone hopi énfasis riba un rep- 
resentashon debido di nos Pensho- 
nado- i Adultonan Mayó di Kórsou. 
“ASPD Informando”, ku bista riba 
un mihó mayan ta deseá Miembro- 
nan en partikular i Kórsou en gen- 
eral un 2018 durante kua nos komo 
Komunidat, Pueblo i Pais ta avansá 
i asina perkurá pa nos Generashon i 
Generashon(nan) ku ta sigui tin un 
Futuro na nan fabor, te otro siman ku 
Dios ke i danki pa lesa. 


Vehikulo prosedente di ladronisia 
deskubri den area di Landhuis Papaya 



WILLEMSTAD - Polisnan mester 
a atendé ku vehikulo prosedente di la- 
dronisia den ora nan di dia. Tabata den e 
área di Landhuis Papaya ku persona nan 
den serkania a tuma nota di un vehikulo 
poko sospechoso. 

Na momentu ku polisnan a yega na e sitio 
a resultá di ta un vehikulo prosedente di 
ladronisia ku algun dia promé a ser hórta. 
A konfiská e vehikulo aki i bai warda di 
polis kuné pa wak si e por ta meti den 
kaso nan di atrako ku a tuma lugá algun 
dianan tras di lomba. 

Corsou 


Den presensia di Ministerdr. Steven Martina 


A ffirma akta offisial pa integrashon 
huridiko di Aqualectra NV 



WILLEMSTAE) - Djamars 2 di yanuari 2018 ta bai 
den historia kaminda nos kompania di utilidat a bira 
huridikamente un kompania integrá. Den presensia di 
e.o. Minister enkargá ku Desaroyo Ekonómiko pero tam- 
be Utilidat dr. Steven Martina i representantenan di e 
sindikatonan den Aqualectra, a realisá e firmamentu di e 
akta históriko aki. 

Ku integrashon di nos kompania di utilidat den Aqualec- 
tra N.V integrá huridikamente, Aqualectra tin e base pa 
aktivá su organisashon i sistemanan di tal forma ku e ta 
kla pa enfrentá futuro i brinda nos komunidat un kom- 
pania di utilidat ku ta sostené nos desaroyo. 

Gerensha di Aqualectra, komo parti di e plan mayó di 
ProgresA II, a kana un proseso pa por a yega na inte- 
grashon ofisial di e kompanianan K.A.E. i Kodela ku ta- 
bata kai bou di nómber di Integrated Utility Holding 
awor den un kompania huridikamente integra. 

Aqualectra N. V lo sigui produsi i distribm awa di kalidat 
i koriente konfiabel. 


E integrashon aki lo nifiká ku p.e. si den pasado mester 
a atministrá kada un di e kompanianan separá awor ta 
hasi esaki pa un kompania. Pa Aqualectra e integrashon 
ofisial mester a tuma lugá pa denter di poko e por “Go 
Live” ku implementashon di su sistema SAP. 

Minister dr. Steven Martina na e okashon aki a bisa ku 
2018 mester bira un aña di rekuperashon i ku Aqualectra 
lo por kontribui na esaki. Minister Martina basá riba su 
eksperensha komo Presidente Direktor di Aqualectra a 
komparti dikon na 1997 a lanta e nesesidat pa integrá e 
kompanianan K.A.E. i Kodela pa asina por a hasi inver- 
shonnan grandi nesesario. 

Na 1999 a start e proseso di integrashon di gerensha i 
maneho, te ku awe nos ta logra e integrashon huridiko 
di Aqualectra. Minister Martina ta konvensi ku Kórsou 
ta mihó sirbi ku e modelo di monopolio vertikal den nos 
kompania ku ta suministrá utilidat. 

E titular di Desaroyo Ekonómiko a finalisá hasiendo un 
invitashon na un i tur pa kana ku Aqualectra pa asina 
krea un Aqualectra sólido kla pa futuro. 

'Gold heist' di Guyana tabata ñaña 


Corsou 


Kapital di $250 mion a disparse na Korsou 


WILLEMSTAD - Na november di 
aña pasá a pasa algu na Korsou den 
kual tabata envolvi un suma di 240 
MION dóler ku aparentemente a de- 
positá riba kuenta di un fondo lokal 
ku ta inverti kapital di strañero na 
entre otro Merka. 

Ta trata di un grupo di 177 inver- 
shonista kendenan den nan mayo- 
ria ta argentino i ku ta akshonista/ 
invershonista den e fondo ku yama 
“The Life Trade Fund B.V” ku sede 
na Korsou. 

E fondo ta inverti den polisa di seguro 
di bida i e argentinonan a inverti mas 
ku 240 mion dóler den e polisanan di 
seguro di bida na Merka. 

Sinembargo nan a haña e impre- 
shon preokupante ku nan invershon 
a esfuma, “...in rook lijkt te zijn op- 
gegaan...” manera wes mr. Maurice 
de Kort a deskribi e sintimentu dje 
argentinonan. 

E argentinonan a koba te haña sa ku 
e fondo no tin direktiva ni atminis- 
trador i ku hasta a slo'ap nan registro 
na Kamara di Komersio. 

Komo promé paso pa rekuperá nan 
invershon, aña pasá aprel nan a ku- 
minsa un prosedura den e tribunal 
United District Court for the South- 
ern District of New York kontra ge- 
rentenan di invershon dje Eondo i e 
bankonan ku nan a traha kune. 

E siguiente paso tabata pa kuminsa 
un kaso na Korsou pa pidi pérmit pa 
pone beslag riba dokumentashon dje 
fondo. 

Por sierto ku nan a fasilitá deurwaard- 


er Ramazan ku kopia digital dje do- 
kumentashon ku nan ta buska i nan 
a kontratá abogado mr. W. Princée pa 
atendé e kaso. 

E kaso na Korsou ta pa haña e doku- 
mentonan ku nan ta falta ta kontra e 
firma TMC Curacao N.V 

Evert Rakers kende a nase na 1967 
na Assen, Ulanda a registrá komo 
direktor statutorio for di 30 di yuni 
2005. 

E invershonistanan a pidi korte lokal 
pa duna direktiva dje fondo órdu pa 
entrega deurwaarder Ramazan e do- 
kumentonan ku nan a señalá den 48 
ora so pena di un but di 25.000 florin 
pa kada dia ku nan keda sin entrega e 
dokumentashon. 

E invershonistanan a splika wes ku 
nan ta kompletamente outorisá pa 
pone beslag i haña e dokumentonan 
pasobra statut dje fondo ta outo- 
risá nan di akuerdo ku un karta ku 
e fondo a manda pa un akshonista 
bisando “all documents concerning 
the fund are available for inspection 
by investors in Curacao”. 

Esei tabata na 2006. 

Den e kaso aki e representante dje 
fondo ku a bai korte a bisa ku e 240 
mion doler a esfuma a tuma lugá 
tempu ku e no tabata traha mas ku e 
organisashon. 

Ademas e kontrat ku e tin ku Life 
Trade Management Company N.V i 
e otro fondo no ta pérmitié pa revela 
datonan dje fondo. 

Mr. de Kort a splika ku e argumento 
aki no ta stroba pa prosede ku de- 


manda dje invershonistanan argen- 
tino i komo gerente responsabel e 
mester duna nan e informashon. 

Esei ta pará den e kontrat ku e fondo 
tin ku e invershonistanan. 

E representante dje fondo a bin ku 
otro argumento, esta ku e konosé 
solamente 5 dje 177 invershonista/ 
sosionan. Riba esei abogado dje so- 
sionan a splika ku nan a bira sosio 
despues ku e representante a baha 
kaba. 

Esei ta splika dikon e no tin infor- 
mashon riba nan. 

I komo ultimo argumento represent- 
ante dje fondo a bisa ku no ta na 
su interes personal pa duna e infor- 
mashon pasobra e sosionan lo por 
buska moda di changa su persona. 

Ta p’esei e ke sa si e veredikto di New 
York ta aplikabel na Korsou. 

Mr. de Kort no tabata di akuerdo ku 
esaki pasobra statut i regla dje fondo 
ta ser goberná pa leinan di Korsou. 

Si despues nan ke usa e informashon 
den un korte merikano i wes permiti 
esaki, ta asuntu dje korte merikano. 

I nan no por buska moda di changé 
pasobra e mes a bisa ku e no a atendé 
ku e fondo. 

Por lo tantu wes a ordená pa duna 
deurwaarder e dokumentashon i 
laga e sosionan argentino purba nan 
suerte den un korte merikano. 

Wes a fiha hasta fecha pa entregá 
e dokumentashon na deurwaarder 
i awor ta ne sosionan argentino pa 
bringa nan kaso na Merka. En todo 
kaso, e 240 mion florin no tei mas. 

Oranjestad,Aruba 

Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 

Cu inmenso tristeza na nos curazon, pero 
conforme cu 

boluntad di Dios nos ta participa fayecimento di: 



Minguel Angel Dirksz 

*06-08-1932 - t02-01-2018 
Acto di entiero lo wordo anuncia despues. 



Cumana 76 
OranJestad.Aruba 
Tel: 588-6699 
Fax: 588-6698 
: 593-0857/560-1403 

The LORD is my shepherd, I shaH not want. 

He maketh me to lie down in green pastures; 

He leadeth me beside the still waters. 

He restoreth my soul; 

He leaded me in the paths of righteousness for his 
name's sake. 

Psalm 23 

With great sorrow we announce the passing of: 



Dennysia Seelochan 

Better known as"JANE" 

*18 December 1939 -127 December 2017 

On behalf of her: 

Children: tLalchan and Leela Seelochan, 

Vishun Seelochan, 

Brian and Janice Seelochan, 
Judy and Vishun Takelal. 

Grandchildren: Kassandra and Daniel Quandus, 
Lizzy and Carl Kanhai, 

Nicholas Seelocan, 

Dianndra Seelochan. 

Great grand Children: 

tKiandra and Kassidee Quandus 
Brothers: Seulal Seelochan and Family 
Kissoon Seelochan and family 
Parasram Seelochan and Family 
Dahanasar Seelochan and Family 
Bhagwandeen Seelochan and Family 
Paltoo Seelochan y Family 
Sisters: Roma Seelochan and Family 
Jessy Seelochan and Family 
Niece and Nephews in Aruba: Donald and Wilda 
Seelochan, Annmarie Gajadhar and Family, 
Andrew and Dinta Rampaul and Family, Jason and 
Liliana Schmidt and Family, Jonathan and Carola 
Schmidt and Family. 

Other Families in Trinidad and Tobago, Holland, 
England, United Sated of America, Canada. 

Cremation service will be held on Saturday 
January 6 from 9 am to 11 am at Aurora Funeral 
Home. 

Opportunity for condolences on Friday January 
5th from 7pm to 9pm. 



RESTIN PEACE. 
W E LOVE YOU. 

The LORD is my shepherd; I shall ñot want. He 
maketh me to lie down in green pastures; he 
leadeth me beside the still waters. He restoreth my 
soul: he leadeth me in the paths of righteousness 
for his name's sake. Psalm 23 
With great sorrow but greatful for everything he 
did for us, we announce the passing of: 



Dr. Roberto B. Bryson 

^23-10-1941 -103-01-2018 


There is opportunity for condolences and viewing 
on Tuesday January 9th 2018 from 6:00 pm to 9:00 
pm at Aurora Funeral Home. 

The funeral will take place on Wednesday January 
10th from 1:00 pm to 3:30 pm followed by a 
memorial service at Aurora Funeral Home.The 
burial will proceed at Cemetery in Sabana Basora. 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu inmenso dolor na nos curason pero conforme 
cu Dios su boluntad nos ta anuncia fayecimento 
cristianamentedi: 



Sr. Ifno Leon Isaac Heye 

Mihor conoci como"Boy" 
na edad di 88 aña 


Acto di entiero lo wordo anuncia despues 


Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu inmenso tristesa na nos curason, pero 
conforme cu voluntad di Señor: Nos ta anuncia 
fayecimento cristianamente di nos tata, welo y 
bisawelo stima: 




Hosé Maria Henriquez 

Mihor conoci como"Djo" 

*26-09-1 919-101-01-2018 
Vdo. di Anna Henriquez 
Na nomber di su: 

Yiunan: tHyacintho Henriquez 

Martin y Juliana 
Teresita y yiu 
Maria y yiunan 
Eric"Yes"y yiu 
Franklin 

Nieto(a)nan: Jose y Yonathan 

Antonioy Jouraine 
Angeline 

Viviana y esposo Ben 
Joshua 

Bisanieto(a)nan: Xamae, keysha, 

benjomar y Gianfranc 

Rumannan: 

tAmbrosio y tMaria Henriquez y yiunan 
tJacobo y tGemma Ruiz y yiunan 
tPetra y Johannes Wolff y yiunan 
tJozef y Johanna Henriquezy yiunan 
Vicento y tUrsula Henriquez y yiunan 
tMaria Stefanita Henriquezy yiunan 
Rumannan di crianza: Vda. Nora Tromp y yiunan 
Juan "Juan Por"y Martina Henriquez Kelly y yiunan 
Personanan mas jega di cas:Vda. CarmenTromp 
Hayde y yiunan, Vicente Henriquez y famia y 
BibianoTromp 

Primo y primanan, comer y compernan, Ihanan y 
bisiñanan. 

Demas famia: Henriquez, Christiaans, Jacobs, Kelly, 
Hayde,Tromp, Henricus, Bernabella, Palmer na 
Merca, Wolff, Giel, Boekhoudt, Garcia na Venezuela, 
Figaroa, Luidens, de Cuba, Ridderstaat, Faro y 
famianan na Bonaire 

Acto di entiero ta tuma lugar diabierna 5 di januari 
2018. Nos difunto stima "Djo" lo reposa for di 2pm 
te cu 4pm na Misa Sta Anna na Noord y despues lo 
sali pa Santana Catolico na Noord. 

Si nos por a lubida un of otro famia nos ta pidi nos 
mas sincere disculpa. 

Disculpa nos pero despues di entiero nos no ta 
ricibi bishita di condolencia na cas. 

Nos e-mail: 

noticia@aweinamta.coiii 

Tel: 583-1400 


Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 

Gradicimento y invitoción 

Pa medio di esaki esposo, yiunan, nietanan, 
nietonan y demas famia kier a gradici tur esnan cu 
di un of otro manera a yuda nos, duna nos sosten, 
consuelo y forsa durante fayecimento di nos tata 
stima 




/ 


(^mal 


CN-Express ta eksperensiá retraso 



KRALENDIJK - CN- Express, e buelo dirécto entre Bonaire, Sint Eustatius 
y Saba, ta experenciá retraso. E conexion aéreo entre e tres islanan di Hulan- 
da Caribense originalmente lo a cuminsá operá na comienso di e luna aki. 


Micheal Franklin Croes 

Mihor conoci como"Frank of Franky" 

E muestra di atencion tawata un gran consuelo pa 
nos, y pa tur esnan cu no por tawata presente y cu 
a corda nos den pensamento y oracion, Danki di 
curason. Na Royal Aurora Funeral Home un danki 
special pa e bon servicio. 

Alaves ta hasi un invitacion pa 3 santo sacrificio di 
misa pa descanso di alma di nos defunto tata 
stima: diamars 2 januari 2018 na kapel di Alto Vista 
pa 5:30 pm, Diahuebs 4 Januari 2018 na misa Papa 
Juan Pablo 2 pa 6:30 pm, y diadomingo 7 januari 
2018 na misa Papa Juan Pablo 2 pa 9:00 am. 


Ministerio di Asuntonan Interior y Relacionnan den Reino (BZK) y di In- 
frastructura y Maneho di Awa (lenW) hunto cu RCN kier a establecé un un 
conexion aéreo directo entre Bonaire y Sint Eustatius y entre Sint Eustatius 
cu Saba. Winair lo a operá e buelonan. 

Aunke cu inicialmente tabatin un acuerdo di principio entre e partidonan, 
Winair dado momento a drei e acuerdo aki bék, loke ta haci imposibel pa 
realisá e conexion aéreo. 

E Ministerionan awor ta sondea otro posibel solucion. 







(^merd^ome 

THE Lord is my shepherd: I shall not want. He 
maketh me to lie down in green pastures: he 
leadeth me beside the still waters. He restoreth my 
soul: he leadeth me in the paths of righteousness 
for his name's sake. Yea, though I walk through the 
valley of the shadow of death, I will fear no evil: for 
thou art with me; thy rod and thy staff they 
comfort me 
Psalm23:1-4 



Donald Ricaldo Gumbs 

Better known as"Donny" 
*24-02-1947-t31-12- 2017 


Place and time of cremation will be announced 
later 







ç^vr/erd ^6eme 


y Cumana 76 

/ Oranjestad, Aruba 

/ Tel: 588-6699 

f Fax: 588-6698 

/ Cel : 593-0857/560-1403 


"Laga tur kos ta spera mi ta bunita, 
laga tur locual cu mi encontra na camlnda ta bunlta, 
laga tur locual cumi laga atrás keda bunita y 
laga esakinan termina den tur buniteza" 

Cu hopi tristeza pero conforme cu boluntad di Dios, 
nos ta participa fayecimento di: 



Sonia Broadbelt-Delice 

Mihor conoci como "Mama" 
^02-08-1952-f 01-01-2018 

Acto di entiero lo tuma lugar diasabra 6 di janurai 
2018 na Misa Fatima na Dakota di 9br pa 11 br di 
mainta. 





(^mnerd ^Ceme 

Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Cu dolor na nos curason pero conforme cu 
bolubtad di Dios nos ta participa fayecimento 
inesperadamente di nos ruman y tanta stima: 



Francisca Maria Faro 

Cariñosamente jama: Fransje of Chim 
*19-03-1947-t31-12-2017 

Ta invita tur su bon amiganan y demas famia y 
conocirnan pa asisti na e acto di condolencia y 
entierro cual lo wordo anuncia despues. 

Intemacional _ 

E ola di friu na Merca a yega Miami 

Temperatura lo bay ta rond di 0 grado celcius 




DEN un situacion inedito, Florida lo bay experiencia 
temperaturanan extremadamente abou y ta alertando pa 
un “Bomb Cyclone” den e proximo oranan. 

E ola polar di caracteristicanan inusual, ta sigui asota 
Merca y den poco ora e lo afecta e zona di Florida, carac- 
terisa pa tin un clima mas calido. 

E ciudad di Miami lo por experiencia temperaturanan 
di te hasta 4 grado celcius y na Orlando e lo por yega te 
na 0 grado celcius, segun informacion di The Weather 
Channel. 

E Servicio Meteorologico di Merca a hasi un yamada na 
e poblacion pa tuma medida di precaucion, for di Texas 
te na Canada y y for di Montana te na New England, 
como cu ya a a raporta no menos cu nuebe morto pa 
door di e temperaturanan extremo. 

Mirando e situacion, varios ciudad di e parti zuid, mane- 
ra Alabama y Georgia, a habri shelters pa por ricibi es- 
nan cu mester aocgida pa cu e friu extremo. Den otro 
partinandi e pais cu tambe ta wordo afecta door di e friu, 
por a mira temperaturanan extremadamente abou y sin 
precedente. Na Aberdeen, South Dakota, termometer a 
yega na -36 grado, algo cu nunca a yega di experiencia 
eynan. Na Nebraska, e cifra di mas alarmante tabata di 


-26 grado, locual a kibra un record di 1884. 

“Bomb Cyclone” 

Di su banda, e corant The Washington Post a alerta riba 
un tormenta di ijs y sneeuw enorme cu a haya e nomber 
di Grayson, riba e costa west di e pais, cu lo a cuminsa 
caba na Florida y lo yega den algun ora na e region di 
New England como un “orcan di winter”. 

“E tormenta lo por yega na ta esun mas intenso den 
decadanan, den e awanan na e parti west di New Eng- 
land”, ta señala e matutino di Washington, kende ta ad- 
verti cu e meteorologonan ta premira cu e tormenta lo 
comberti den un “Bom Cyclone” pasobra e presion lo cay 
hopi liher. 

E consecuencianan di e friu a keda marca den e celebra- 
cion di fin di aña na Merca, mescos cu den e baymento 
bek scol. Den e ciudad di Omaha mester a cancela un 
show di klapchi, cu normalmente ta atrae un 30.000 per- 
sona. Na Des Moines, lowa, autoridadnan municipal a 
cera un pista di schaats riba ijs pasobra e temperatura a 
yega na -29 grado, y cu biento el a yega -35 grado. 

Di otro banda, na scolnan di Indianapolis mester a can- 
cela e regreso di e alumnonan debi na e tempo extrema- 
damente friu. 

Hulanda asota pa un clima friu cu a 
causa cancelacion di mas cu 200 buelo 













APENAS e aña tin algun dia bieu cu e prome tormenta 
a bira realidad pa madre patria Hulanda. E tormenta pisa 
a pasa diaranson riba Hulanda, a percura pa paralisacion 
di treinnan, buelonan cancela y cantidad grandi di daño 
na propiedadnan. Den oranan di atardi a pasa y sola- 
mente na e costa e por a wordo sinti ainda. 

E tormenta a percura pa problema cu awa riba careter- 
anan grandi di Rotterdam y Groningen, matanan grandi 
a cay riba caminda, e dijk entre Lelystad y Enkhuizen, 
den ambos direccion, a cera completamente door di e 
mal tempo. 

Vuelonan a conoce retraso of a wordo anula. Compani- 


anan di aviacion diaranson a cancela mas cu 252 di e 
1200 vuelonan planea. Tabata trata principalmente dik 
vuelonan pa y for di destinacionnan Europeo. 

E tormenta a causa problema pa treinnan. No tabatin 
trein di intercity moviendo entre Dordrecht y Breda. 
Riba e linea di velocidad halto entre Rotterdam Centraal 
y Breda no a funciona. 

Na costa e awa tabata hopi halto y varios area a wordo 
cera y na algun caminda mester a pidi ayudo di bolun- 
tarionan pa yuda pone saconan di santo. 

Na ciudadnan manera Rotterdam y Utrecht tabatin daño 
causa na cas y scolnan, unda hasta muraya a cay. 

E cuerpo di Bombero Hulandes te cu ayera (diaranson) 
sali mas cu mil biaha pa meldingnan di daño causa pa e 
tormenta of molester di awa. Mayoria tabata di Rotter- 
dam, Amsterdam, Zwolle, Apeldoorn y Eindhoven. 

Na Urk e boto di museo di Arca di Noah a los unda e ta- 
bata mara. Na e momentonan ey tabatin bishitantenan 
abordo. 

Caption 

Eotonan publica door di Telegraaf ayera mustrando e 
situacion na Hulanda. 

Polis di Brasil ta buscando 99 preso cu ainda ta 
profugo despues di enfrentamentonan y un fuga masivo 



POLIS di Brasil ta busca 99 preso cu ainda ta 
profugo despues di a provoca enfrentamentonan 
cu a caba na un fuga masivo for di un prizon den 
e estado di Goiás. 

E presonan a logra huy despues di un enfrenta- 
mento entre dos grupo rival cu a laga atras un to- 
tal di nuebe morto y 14 herido. 

E Secretaria di Seguridad Publico y Administra- 
cion Penitenciario a informa cu 242 preso a huy 
142 a wordo recaptura y 99 ainda ta profugo. 


Conmocion na Argenfina: Hoben di 19 aña a 
hasi su mes culpabel di a lira su guy mala 



NA Argentina un hoben dama di 19 aña a en- 
trega su mes na autoridad, despues di a confesa 
e asesinato di su pareha na e ciudad di Gualey- 
Guaychu, na e parti west di e pais. E crimen a 
tuma lugar diabierna dia 29 di december ul- 
timo. 

E hoben identifica como Nahir Galarza, a 
propina su pareha, Eernando Pastorizzo de 21 
aña di edad, dos disparo mortal. Pastorizzo ta- 
bata su pareha for di por lo menos 5 aña caba. 

Segun e Piscalia local, e hoben dama a sconde 
e arma, propiedad di su tata cu ta un polis, den 
su vivienda y a bay drumi, pero prome el a bay 
over na skirbi riba medionan social e siguiente 
mensahe: “Mi stimabo pa semper” acompaña 
pa un potret di e pareha. 

Visibelmente conmovi, e tata di Nahir a papia 
cu un canal di television Argentino y a sigura 
cu su yiu muher tabata wordo maltrata dor di 
su pareha. 

_ Technoloqia di Vanquardia 

E cambio cu Instagram lo bin cun'e na 
2018 no lo cay den bon lera serca hopi 




Mone Posts Ydij Mjght Ljke 


Recommended for You 



SOCIAL media lo pasa dor di cambionan grandi e aña 
aki, mayoria di nan cu focus den entrega e usuarionan 
funcionnan nobo pa mantene nan conecta semper na 
nan. Ta spera cu ma real-time tools y videonan cu otro 
formanan di interaccion. 

Instagram, cu 700 miyon di usuario diariamente, 250 
miyon di nan uzando cada dia nan feeds, pronto lo tin 
un cambio importante cual ya caba a ricibi criticanan. 

Usualmente, ora cu bo habri e app, bo ta mira e posts di 
e usuarionan cu e app ta kere ta importante pa bo, no tur. 
Pero tambe boo por mira publicidad, dirigi specialmente 
na abo segun loke bo ta busca riba Google y Facebook. 
Awor, adicionalmente, e lo bay mustrabo posts recomen- 
da, potret di hendenan cu bo noo ta follow, pero cu otro- 
nan (cu si ta follow nan) a like nan posts, esaki segun 
informacion di TechCrunch. 


Fóll^ 

E 


E update aki no a haya bon comentario. Hopi usuario ta 
sigura di no kier wak riba nan feeds posts di hendenan 
cu nan no ta follow. 

Segun TechCrunch, cada potret cu e usuario mira riba 
su feed cu no ta di un persona cu e ta follow, lo wordo 
debidamente identifica pa no bin confusion. 

“Esaki no ta e prome biaha cu Instagram ta ofrece con- 
tenido recomenda. Pero anteriormente, bo mester a bay 
na e seccion di Explore pa mira posts y videos recomen- 
da. Tambe bo por a mira ki posts bo friends a like den un 
otro seccion, si ta esey bo tabata kier”. 

E proposito cu e update ta pa cada usuario haya un opor- 
tunidad mas di conoce e contenidonan di otro accounts 
sin tin mester di bay den otro seccionnan di e app. E 
funcion nobo aki lo bira disponibel proximamente. 

Manda bo E-mall na notlcla@awemalnta.com 

